80களில் கொடிகட்டிப் பறந்த தென்னக திரையுலக பிரபலங்கள் ஒவ்வொரு ஆண்டும் ஒரு குறிப்பிட்ட நாளில் ஒன்று கூடி கொண்டாடி வருகின்றனர் . அந்த வகையில் தொடர்ந்து 8வது ஆண்டாக இந்த ஆண்டும் ஒன்று கூடியுள்ளனர் . இந்த ஆண்டு மகாபலிப்புரத்தில் கடற்கரையை ஒட்டியுள்ள இண்டர்காண்டினண்ட்டல் ரெசார்ட்ஸ் ( Intercontinental Resorts ) விடுதியில் நடைபெற்ற இந்த ஒன்றுகூடல் நிகழ்வுக்கு அனைவரும் ஊதா நிற உடையனிந்து கடந்த 17ம் தேதி காலை அனைவரும் சங்கமமானார்கள் . அந்த இடம் முழுவதும் ஊதா நிற பூக்கள் உள்ளிட்ட கலை பொருட்களால் அலங்கரிக்கப்பட்டிருந்தது . இந்த ஆண்டு இவர்களது கொண்டாட்டங்கள் இரண்டு நாட்களுக்கு நீண்டுள்ளது . இரவு 7 மணிக்கு அங்குள்ள கூடத்தில் நடைபெறவிருந்த நிகழ்ச்சிக்கு ஒவ்வொரு பிரபலமாக வரத்துவங்க , நடிகை சுஹாசினி மற்றும் நடிகை லிசி ஆகியோர் நடிகர் ராஜ்குமார் சேதுபதி , நடிகை பூர்ணிமா பாக்யராஜ் மற்றும் குஷ்பு துணையுடன் அனைவரையும் உபசரித்தனர் . அதன் பின்னர் மும்பை , கேரளா , பெங்களூரு , ஹைதரபாத் சேர்ந்த ஒவ்வொரு திரையுகை சேர்ந்த பிரபலங்களும் வந்த வண்ணம் இருந்தனர் . அதன் பின்னர் நடைபெற்ற கூட்டு புகைப்படத்தில் இந்திய திரையுலகை சார்ந்த 28 பிரபலங்கள் ஊதா வண்ண உடையுடன் கலந்து கொண்டனர் . இந்தக் கேளிக்கையில் ஓர் அங்கமாக 1960 மற்றும் 70களில் வெளிவந்து பிரபலமான இந்தி மெல்லிசைப் பாடல்களை நடிகர்கள் ரேவதி , குஷ்பு , சுரேஷ் , ரம்யா , சுமலதா , நரேஷ் , ராதிகா , சரத்குமார் ஆகியோர் பாடி மகிழ்ந்துள்ளனர் . இதில் ரேவதி மற்றும் குஷ்புவுக்கு பரிசும் வழங்கப்பட்டுள்ளது . இதோடு அல்லாமல் ஆண்கள் மற்றும் பெண்களுக்கான ராம்ப் வாக்கும் நடைபெற்று அதில் சிரஞ்சீவி தலைமையிலான ஆண்கள் அணி வெற்றி பெற்றது . பாடகர் ஸ்ரீராம் பாலிவுட் புகழ் பூணம் , ஜாக்கி ஷ்ரோப் , தென்னிந்திய புகழ் பாக்யராஜ் , வெங்கடேஷ் , சுரேஷ் ஆகியோர்களின் படங்களில் இடம்பெற்ற பாடல்களை பாடினார் . பின்பு அந்த பாடலின் நிகழ்வுகளை பிரபலங்கள் நினைவுக்கூர்ந்தனர் . அதன் பின்னர் இரண்டாவது நாளாகத் தொடர்ந்த இந்த சந்திப்பில் ஆன்மீகம் மற்றும் தத்துவம் உள்ளிட்ட சில தலைப்புகளை விவாதித்தனர் . இந்த சந்திப்பிற்கு பின்னர் அதில் கலந்து கொண்ட 28 பிரபலங்களும் 19ம் தேதி பிரியா விடை பெற்று தங்கள் ஊர்களுக்குத் திரும்பினர் .


இந்தியா - இங்கிலாந்து மோதும் மூன்று ஆட்டங்கள் கொண்ட டி20 கிரிக்கெட் தொடரின் 2 - வது ஆட்டம் இன்று நடைபெறுகிறது . இந்தியா - இங்கிலாந்து மோதும் மூன்று ஆட்டங்கள் கொண்ட டி20 கிரிக்கெட் தொடரின் 2 - வது ஆட்டம் கார்டிஃப் நகரில் இன்று நடைபெறுகிறது . இந்தத் தொடரின் முதல் ஆட்டத்தில் இந்தியா எட்டு விக்கெட்டுகள் வித்தியாசத்தில் வென்றுள்ளது . இந்த நிலையில் , இந்த ஆட்டத்திலும் வென்று தொடரை கைபற்றும் முனைப்பில் இந்தியா உள்ளது . ஆனால் , இங்கிலாந்தோ இந்த தொடரை தக்க வைக்கவும் , இந்த ஆட்டத்தில் வெல்லவும் தீவிரமாக களமிறங்கும் . இந்த ஆட்டத்தில் வென்று தொடரை இந்தியா கைப்பற்றும் பட்சத்தில் , தொடர்ந்து 6 - வது டி20 தொடரை வென்ற பெருமையை இந்தியா பெறும் . 3 - 0 என இங்கிலாந்தை ஒயிட்வாஷ் செய்தால் , 2 - வது இடத்துக்கு முன்னேறும் . இந்த ஆட்டத்தில் தோற்றால் இங்கிலாந்து 7 - ஆவது இடத்துக்கு இறங்கும் என்பது குறிப்பிடத்தக்கது .


பிரபல மலையாள நடிகை காவ்யா மாதவனின் வளைகாப்பு விழா தொடர்பான புகைப்படங்கள் சமூக வலைதளங்களில் வெளியாகி ரசிகர்களைக் கவர்ந்து வருகிறது . காவ்யா மாதவன் தனது முதல் குழந்தையை பிரசவிக்கக் காத்திருக்கிறார் . இது அவரது ரசிகர்களுக்கு சற்று ஆச்சரியமான அனுபவம்தான் . அவரது கண்ணைக் கவரும் வளைகாப்பு விழா மற்றும் விருந்து நிகழ்ச்சி தொடர்பான புகைப்படங்கள் சமூக வலைதளங்களில் வெளியாகி ரசிகர்களைக் கவர்ந்து வருகிறது . இந்தப் படங்களில் மகிழ்ச்சிக் களிப்பில் மிதக்கும் காவ்யா மாதவன் தேவதையாக ஜொலிப்பதாக ரசிகர்கள் கூறுகின்றனர் . ஆலப்புழையில் பிசியான படப்பிடிப்பில் இருந்த காவ்யாவின் கணவர் திலீப் இந்த விழாவில் கலந்துகொள்வதற்காக வீடு திரும்பினார் . இது குழந்தை பிறப்புக்கான வளைகாப்பு நிகழ்ச்சி மட்டுமல்ல . காவ்யாவின் 34 - வது பிறந்த தினத்தை முன்னிட்டும் இந்த விழா நடத்தப்பட்டிருக்கிறது . சமூக வலைதளங்களில் இது தொடர்பான பல்வேறு புகைப்படங்கள் வெளியாகி ரசிகர்களைக் கவர்ந்து வரும் நிலையில் அவர்கள் பாராட்டுகளையும் , வாழ்த்துக்களையும் குவித்து வருகின்றனர் . வயதையும் , கருவுறுவதையும் மறைக்கும் நடிகைகளுக்கு மத்தியில் காவ்யா மாதவன் வித்தியாசமானவர்தான் . மேலும் நடிகை ஒருவரை பலாத்காரம் செய்த வழக்கில் கைது செய்யப்பட்டு சிறையில் இருந்து வெளியே வந்த திலீப்பிற்கு குழந்தை பிறக்க உள்ளது ஆறுதலாக அமையும்


இந்திய பளு தூக்குதல் வீராங்கனைகளான இந்தியாவின் சாய்கோம் மிராபாய் சானு , சஞ்சிதா சானு ஆகியோர் அடுத்தாண்டு நடைபெறவுள்ள காமன்வெல்த் போட்டியில் பங்கேற்க உள்ளனர் . ஆஸ்திரேலியாவின் கோல்ட் கோஸ்ட் நகரில் நடைபெற்று வரும் காமன்வெல்த் சீனியர் பளு தூக்குதல் சாம்பியன்ஷிப் போட்டியில் மகளிருக்கான 48 கிலோ எடைப் பிரிவில் பங்கேற்ற இந்தியாவின் சாய்கோம் மிராபாய் சானு , ஸ்னாட்ச் பிரிவில் 85 கிலோ , கிளீன் & ஜெர்க் பிரிவில் 104 கிலோ என மொத்தமாக 189 கிலோ எடையைத் தூக்கி முதலிடம் பிடித்தார் . இதன்மூலம் , காமன்வெல்த் போட்டியின் ஸ்னாட்ச் பிரிவில் தான் படைத்த சாதனையை அவரே முறியடித்துள்ளார் . இதேபோல் , மகளிருக்கான 53 கிலோ எடைப் பிரிவில் போட்டியிட்ட இந்தியாவின் சஞ்சிதா சானு , ஸ்னாட்ச் பிரிவில் 85 கிலோ , கிளீன் & ஜெர்க் பிரிவில் 110 கிலோ என மொத்தமாக 195 கிலோ எடையைத் தூக்கி தங்கப் பதக்கம் வென்றார் . இதே பிரிவில் மற்றொரு இந்தியரான சந்தோஷி 194 கிலோ ( 86 + 108 ) எடையைத் தூக்கி 2 - ஆம் இடம் பிடித்தார் . இதனிடையே , ஆடவருக்கான 56 கிலோ எடைப் பிரிவில் இந்தியரான குருராஜா 246 கிலோ ( 107 + 139 ) எடையைத் தூக்கி வெண்கலப் பதக்கம் வென்றார் . ஜூனியர் மகளிர் பிரிவில் அனன்யா பாட்டீல் 53 கிலோ எடைப் பிரிவிலும் , ஜில்லி தாலபெஹெரா 48 கிலோ எடைப் பிரிவிலும் தங்கம் வென்றனர் . ஜூனியர் ஆடவர் 56 கிலோ எடைப் பிரிவில் ஜெரெமி லால்ரினுங்கா 240 கிலோ ( 109 + 131 ) கிலோ எடையைத் தூக்கி தங்கம் வென்றார் . இந்த காமன்வெல்த் சீனியர் பளு தூக்குதல் சாம்பியன்ஷிப் போட்டியில் தங்களது பிரிவில் தங்கப் பதக்கம் வென்ற இந்தியாவின் சாய்கோம் மிராபாய் சானு , சஞ்சிதா சானு ஆகியோர் அடுத்தாண்டு நடைபெறவுள்ள காமன்வெல்த் போட்டியில் பங்கேற்பது உறுடியானது .


இங்கிலாந்து பேட்டிங்கின்போது , ஜென்னிங்ஸின் கேட்ச் வாய்ப்பை ரஹானே தவறவிட்டதால் , கோலி முகம் சுளித்தவாறு பேச , ரஹானே மனமுடைந்தார் . இந்தியா இங்கிலாந்து அணிகளுக்கு இடையேயான முதல் டெஸ்ட் போட்டி நேற்று தொடங்கியது . டாஸ் வென்ற இங்கிலாந்து அணி முதலில் பேட்டிங் செய்தது . நேற்றைய முதல் நாள் ஆட்டநேர முடிவில் 9 விக்கெட் இழப்பிற்கு 285 ரன்களை எடுத்துள்ளது இங்கிலாந்து அணி . அஷ்வின் மற்றும் ஷமியின் அசத்தலான பந்துவீச்சில் இங்கிலாந்து அணி , முதல் நாள் ஆட்டத்திலேயே சுருண்டது . நேற்றைய ஆட்டத்தின் கடைசி ஓவரின் 5வது பந்தில் குரானின் கேட்ச்சை தினேஷ் கார்த்திக் பிடித்திருந்தால் , முதல் நாளே இங்கிலாந்தின் முதல் இன்னிங்ஸ் முடிந்திருக்கும் . ஆனால் அந்த கேட்ச் வாய்ப்பை தவறவிட்டதால் , இங்கிலாந்து அணி இன்றும் முதல் இன்னிங்ஸை தொடர உள்ளது . டாஸ் வென்று முதலில் பேட்டிங் செய்த இங்கிலாந்து அணியின் தொடக்க வீரர்கள் அலெஸ்டர் குக் மற்றும் ஜென்னிங்ஸ் சிறப்பாக தொடங்கினர் . உமேஷ் யாதவின் பந்துகளை அடித்து ஆடினர் . அதேநேரத்தில் இஷாந்த் சர்மாவின் பந்துவீச்சை அந்தளவிற்கு அடித்து ஆடவில்லை . இஷாந்த் சர்மா வீசிய 6வது ஓவரின் மூன்றாவது பந்தை ஜென்னிங்ஸ் எதிர்கொண்டார் . அது எட்ஜ் ஆகி மூன்றாவது ஸ்லிப்பில் நின்ற கோலியை நோக்கி சென்றது . அதற்குள்ளாக நான்காம் ஸ்லிப்பில் நின்ற ரஹானே அந்த பந்தை பிடிக்க முயன்று கேட்ச்சை தவறவிட்டார் . இதனால் அதிருப்தியடைந்த கோலி , இது என்னுடைய கேட்ச் என ஆங்கிலத்தில் சற்று முகம் சுளித்தவாறு கூறினார் . அதனால் ரஹானே மனமுடைந்தார் . கோலியை நோக்கி கேட்ச்சிற்கு சென்ற பந்து , கோலிக்கு முன்னதாகவே குத்திவிடுமோ என்ற ஐயத்தில் தான் , ரஹானே அதை பிடிக்க முயன்றதாக தெரிகிறது . ஆனால் எதிர்பாராத விதமாக அதை தவறவிட்டார் . இந்த வீடியோ சமூக வலைதளங்களில் வைரலாகிவருகிறது . < blockquote class = " twitter - tweet " data - lang = " en - gb " > < p lang = " und " dir = " ltr " > < a href = " https : / / t . co / jvp9Kpzm4t " > pic . twitter . com / jvp9Kpzm4t < / a > < / p > & mdash ; Hit wicket ( @ sukhiaatma69 ) < a href = " https : / / twitter . com / sukhiaatma69 / status / 1024613535421288448 ? ref _ src = twsrc % 5Etfw " > 1 August 2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script >


இதுவரைக்கும் எத்தனை தலையை வெட்டியிருக்கீங்க ? சங் பரிவார் அமைப்புகளை கலாய்த்த பினராயி விஜயன் . . கேரள முதலமைச்சர் பினராயி விஜயன் தலையை வெட்டி கொண்டு வருபவர்களுக்கு 1 கோடி ரூபாய் பரிசு வழங்கப்படும் என ஆர் . எஸ் . எஸ் தலைவர் ஒருவர் பேசியிருப்பதற்கு கடும் கண்டனம் எழுந்துள்ளது . இந்த மிரட்டலுக்கெல்லாம் பயப்படப்போவதில்லை என பினராயி தெரிவித்துள்ளார் . மத்தியப்பிரதேச மாநிலம் உஜ்ஜைன் பகுதியின் ஆர் . எஸ் . எஸ் பிரச்சாரக் குழு தலைவராக உள்ள குந்தன் சந்திரவாத் என்பவர் , கேரள முதலமைச்சர் பினராயி விஜயன் தலையை வெட்டி கொண்டு வருபவர்களுக்கு 1 கோடி ரூபாய் பரிசு வழங்கப்படும் என பொதுக்கூட்டத்தில் பேசியுள்ளார் . இதற்கு பல்வேறு அரசியல் கட்சியினரும் , சமூக ஆர்வலர்களும் கடும் எண்டனம் தெரிவித்துள்ளனர் . குந்தன் சந்திரவாதின் பேச்சுக்கு பதிலடி கொடுத்துள்ள கேரள முதலமைச்சர் பினராயி விஜயன் , சங்பரிவார் அமைப்புகள் ஏற்கனவே பலரது தலைகளை எடுத்துள்ளது என கிண்டல் செய்துள்ளார் . இவர்களின் மிரட்டலுக்கெல்லாம் தான் பயப்படப் போவதில்லை எனவும் தெரிவித்தார் . அண்மையில் பெங்களூரு நிகழ்ச்சி ஒன்றில் பேசிய பினராயி விஜயன் , ஆர் . எஸ் . எஸ் மற்றும் பா . ஜ . க . - வுக்கு எதிராக கடுமையான கருத்துக்களை தெரிவித்திருந்தார் . இதனால் , கோபமடைந்த குந்தன் சந்திரவாத் அவருக்கு எதிராக பேசி வருவதாக தகவல் வெளியாகியுள்ளது .


தமிழ் மகா ஜனங்கள் மீது , குறிப்பாக தமிழ் மீடியாக்கள் மீது செம கடுப்பில் இருக்கிறார் ரஜினி . தனது படத்தின் வசூல் குறித்து , வெற்றி குறித்து படத்தயாரிப்பு நிறுவனம் வெளியிடும் விளம்பரக்குறிப்பை , கேள்வி கேட்காமல் அனைத்தையும் பொத்திக்கொண்டு அப்படியே போடவில்லையே என்கிற கடுப்பு அது . இந்நிலையில் அடுத்து பரவி வரும் செய்திகள் ரஜினிக்கு இன்னும் எரிச்சலூட்டக்கூடியது . இது , இன்னும் எத்தனை காலத்துக்குத்தான் அரசியல் சினிமா என்ற இரட்டைக்குதிரையில் ரஜினி சவாரி செய்வது ? கமல் போலவே அவரும் தனது சினிமா ரிடையர்மெண்டை அறிவித்துவிட்டு முழுநேர அரசியலில் இறங்கவேண்டும் . அல்லது அரசியலுக்கு இதோ வருகிறேன் அதோ வருகிறேன் என்று பூச்சாண்டி காட்டுவதை நிறுத்தவேண்டும் என்பது . ‘2.0’ படத்திலேயே ரஜினியின் வயதான தோற்றம் குறித்து பல்வேறு விமர்சனங்கள் எழுந்தன . நல்லவேளையாக அவருக்கு , ஷங்கர் எமி ஜாக்ஷனுடன் டூயட் வைக்கவில்லை என்று ரஜினி ரசிகர்களே நிம்மதிப் பெருமூச்சு விட்டனர் . இன்னொரு பக்கம் பேட்ட ரவுடியாக ரஜினி நடித்திருக்கும் கார்த்திக் சுப்பாரஜின் பட ஸ்டில்களிலும் ரஜினியின் தோற்றம் மிகவும் பரிதாபமாக இருக்கிறது . நேற்று சிம்ரனுடன் வெளியான ஸ்டில் ஒன்றை வெளியிட்டு ‘இதுல யாரு யாரைத் தாங்கிப் புடிச்சிட்டிருக்காங்கன்னே புரியலையே பாஸ்’ என்று சிலர் எகத்தாளம் செய்கிறார்கள் . முன்பு போல இல்லாமல் ரஜினி முகநூல் , வாட்ஸ் அப் உள்ளிட்ட வலைதளங்களை உன்னிப்பாக கவனித்து வருகிறார் . சினிமாவில் கவுரமாக , கமல் பாணியில் நல்ல மார்க்கெட் , மரியாதை இருக்கும்போதே ரிடையர் ஆனால்தான் அரசியல் எண்ட்ரியில் மரியாதை கிடைக்கும் என்பது ரஜினிக்கு தெரியாததல்ல . இப்போதைய லேட்டஸ்ட் நிலவரப்படி ரஜினி , வரும் டிசம்பர் 12 தனது பிறந்த நாளன்று ஏ . ஆர் . முருகதாசுடன் இணைந்திருக்கும் படமே தனது கடைசிப் படம் என்று அறிவிக்க அதிக சாத்தியமுள்ளதாகவே ராகவேந்திரா மண்டப வட்டாரங்கள் தெரிவிக்கின்றன .


காவிரி மேலாண்மை வாரியத்திற்காக தமிழகத்தில் அரசியல் கட்சியினர் , விவசாயிகள் என பல தரப்பினரும் போராடிவருகின்றனர் . காவிரிக்காக தமிழர்கள் போராட்ட களத்தில் ஒன்றிணைந்துள்ள இந்த நேரத்தில் , ஐபிஎல் போட்டியை சென்னையில் நடத்தக்கூடாது என்ற குரல்கள் வலுத்துள்ளன . சீமான் , வேல்முருகன் உள்ளிட்டோரும் பாரதிராஜா , சத்யராஜ் , அமீர் , தங்கர்பச்சன் , வெற்றிமாறன் , ராம் உள்ளிட்ட திரைத்துறையினரும் சென்னையில ஐபிஎல் போட்டியை நடத்த எதிர்ப்பு தெரிவித்துவருகின்றனர் . இதனால் சென்னை சேப்பாக்கம் மைதானத்தில் பலத்த போலீஸ் பாதுகாப்பு போடப்பட்டுள்ளது . வீரர்களுக்கும் பலத்த பாதுகாப்பு கொடுக்கப்பட்டுள்ளது . அசம்பாவிதங்களை தடுக்கும் நோக்கில் கிரிக்கெட் போட்டியை காணவரும் ரசிகர்கள் , பை , செல்போன் , லேப்டாப் , பேனர் , கறுப்பு துணி , தண்ணீர் பாட்டில்கள் , உணவுகள் , குளிர்பானங்கள் , இசைக்கருவிகள் என எதுவும் எடுத்து செல்ல கூடாது என கடும் கட்டுப்பாடுகள் விதிக்கப்பட்டுள்ளன . < blockquote class = " twitter - tweet " data - lang = " en " > < p lang = " en " dir = " ltr " > Match update : mobile phones will be allowed inside the stadium today . < a href = " https : / / twitter . com / hashtag / Whistlepodu ? src = hash & amp ; ref _ src = twsrc % 5Etfw " > # Whistlepodu < / a > < a href = " https : / / twitter . com / hashtag / CSKHomeComing ? src = hash & amp ; ref _ src = twsrc % 5Etfw " > # CSKHomeComing < / a > < a href = " https : / / twitter . com / hashtag / CSKvsKKR ? src = hash & amp ; ref _ src = twsrc % 5Etfw " > # CSKvsKKR < / a > < a href = " https : / / twitter . com / hashtag / Yellove ? src = hash & amp ; ref _ src = twsrc % 5Etfw " > # Yellove < / a > < / p > & mdash ; Chennai Super Kings ( @ ChennaiIPL ) < a href = " https : / / twitter . com / ChennaiIPL / status / 983624425198112768 ? ref _ src = twsrc % 5Etfw " > April 10,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > இந்நிலையில் , மைதானத்திற்குள் செல்போன் எடுத்து செல்ல தடையில்லை . செல்போன் எடுத்து செல்லலாம் என சென்னை அணியின் டுவிட்டர் பக்கத்தில் பதிவிடப்பட்டுள்ளது . இதனால் ரசிகர்கள் மகிழ்ச்சி அடைந்துள்ளனர் .


தற்போதைய இந்திய அணி தான் கடந்த 20 ஆண்டுகளில் வெளிநாடுகளில் சிறப்பான ஆட்டத்தை வெளிப்படுத்தும் அணி என்ற ரவி சாஸ்திரியின் கருத்துக்கு இந்திய அணியின் முன்னாள் கேப்டன் கங்குலி பதிலடி கொடுத்துள்ளார் . இந்தியா இங்கிலாந்து இடையேயான 5 போட்டிகள் கொண்ட டெஸ்ட் தொடரை இந்திய அணி 1 - 3 என இழந்தது . கடைசி போட்டி இன்று தொடங்குகிறது . இந்த டெஸ்ட் தொடரில் இந்திய அணி பேட்டிங்கில் மொத்தமாக சொதப்பியது . டெஸ்ட் தொடரை இழந்ததன் எதிரொலியாக தலைமை பயிற்சியாளர் ரவி சாஸ்திரி மீது கடுமையான விமர்சனங்கள் எழுந்தன . மூன்றாவது போட்டியில் வென்றபிறகு , தற்போதைய இந்திய அணி தான் வெளிநாடுகளில் வெற்றிகளை குவிக்கும் தகுதிவாய்ந்த பெஸ்ட் டிராவலிங் அணி என சாஸ்திரி தெரிவித்திருந்தார் . நான்காவது போட்டியில் தோற்றபிறகு , பெஸ்ட் டிராவலிங் டீம் என வாயில் மட்டுமே பேசாமல் செயலில் காட்ட வேண்டும் என சாஸ்திரிக்கு சேவாக் பதிலடி கொடுத்திருந்தார் . ரவி சாஸ்திரி மீது சேவாக் , கங்குலி போன்ற முன்னாள் வீரர்கள் விமர்சனம் செய்திருந்தனர் . அதற்கு பதிலடி கொடுக்கும் வகையில் , கடந்த 20 ஆண்டுகளில் வெளிநாடுகளில் சிறப்பாக ஆடக்கூடிய அணியாக தற்போதைய இந்திய அணி தான் திகழ்கிறது என மீண்டும் தெரிவித்தார் . ரவி சாஸ்திரியின் இந்த கருத்தை கேட்டு கடுப்பான கவாஸ்கர் , கடந்த 20 ஆண்டுகளில் இந்திய அணியின் வெளிநாட்டு டெஸ்ட் தொடர் வெற்றிகளை பட்டியலிட்டு பதிலடி கொடுத்தார் . இந்நிலையில் , ரவி சாஸ்திரியின் கருத்துக்கு பதிலடி கொடுத்துள்ள கங்குலி , சாஸ்திரி மெச்சூரிட்டி இல்லாமல் பேசுகிறார் . அதுபோன்ற கருத்துகளை சீரியஸாக எடுத்துக்கொள்ள வேண்டாம் . வெவ்வேறு காலக்கட்டங்களில் ஆடிய வீரர்களை ஒப்பிட முடியாது . அப்படி ஒப்பிட்டால் , அது மெச்சூரிட்டில் இல்லாத செயல்தான் . அனைவருமே இந்தியாவிற்காக ஆடுகிறார்கள் . எனவே வீரர்கள் கடைசி போட்டியில் சிறப்பாக ஆடி வெற்றி பெற வேண்டும் என கங்குலி தெரிவித்துள்ளார் .


பிக்பாஸ் நிகழ்ச்சியில் இருந்து நேற்றைய தினம் , வீட்டிற்கு போனால் நன்றாக இருக்கும் என ஆசைப்பட்ட ரம்யாவே மக்கள் மத்தியில் மிகவும் குறைவான ஓட்டுக்களை பெற்று வெளியேறினார் . இவர் வெளியேறுவார் , என கூறியதுமே மும்தாஜ் மிகவும் அதிர்ச்சியில் உறைந்தார் . காரணம் இவரிடம் கமல் , பிக்பாஸ் வீட்டை விட்டு , யார் வெளியேறினால் பெரிதாக வருத்தப்பட மாட்டீர்கள் என எழுப்பிய கேள்விக்கு , பொன்னம்பலம் அவர்கள் வெளியேறினால் வருத்தப்பட மாட்டேன் என தெரிவித்தார் . இந்நிலையில் நான்காவது வாரமும் போட்டியாளர்களால் நாமினேட் செய்யப்பட்ட இவரை மக்கள் தங்களுடைய ஓட்டுகள் மூலம் நேற்றைய தினமும் காப்பாற்றினர் . அதே போல் பாலாஜியும் எலிமினேஷனில் இருந்து காப்பாற்றப்பட்டதாக கூறி " டைம் வேஸ்ட் பண்ண வேண்டாம் வெளியே வாருங்கள் " என ரம்யாவிடம் கூறினார் கமல் . பிக்பாஸ் வீட்டை விட்டு வெளியேறியதும் . . . அனைத்து போட்டியாளர்களுக்கும் ஒரு பெயர் வைக்க வேண்டும் என கமல் ரம்யாவிடம் கூறி சில பொருட்களை கொடுக்கிறார் . அப்போது இவர் யார் யாருக்கு என்ன பொருட்களை வைத்து , பெயர் வைத்துள்ளார் என்பதை பார்க்கலாம் வாங்க . . . தூங்கு மூஞ்சி மகத்டம்மாரம் - டானிகூல் - வைஷ்ணவிஅங்க்ரி பேர்ட் - பாலாஜி டாக்டர் - பொன்னம்பலம் தலையாட்டி பொம்மை - ஐஸ்வர்யாலவ் - ரம்யா முகமூடி - சென்ராயன்மேக்கப் ராணி - ஜனனி அழு மூஞ்சி - மும்தாஜ் குழந்தை - ஷாரிக்கண்ணாடி - ரித்விக்கா ஹாப்பி - யாஷிகா


எடப்பாடி பழனிசாமி , ஓ . பன்னீர்செல்வம் அணிகள் இணைப்புக்குப் பிறகு , டிடிவி தினகரன் தரப்பினர் பல்வேறு நடவடிக்கைகளில் ஈடுபட்டு வருகின்றனர் . எடப்பாடி பழனிசாமிக்கு அளித்து வந்த ஆதரவை திரும்பப் பெறுவதாகக் கூறி , ஆளுநரிடம் டிடிவி தினகரனின் ஆதரவாளர்கள் ஒவ்வொருவராக கடிதம் அளித்தனர் . குதிரை பேரத்தை தவிர்க்கவே , டிடிவி ஆதரவாளர்கள் தற்போது , புதுவைச்சேரியில் உள்ள ரிசார்ட் ஒன்றில் தங்க வைக்கப்பட்டுள்ளனர் . க்களை , எடப்பாடி , ஓ . பி . எஸ் தரப்பினர் இழுப்பதை தவிர்க்கவே புதுச்சேரி செல்லப்பட்டதாக தகவல்வெளியாகி உள்ளது . இந்த நிலையில் , அதிமுக அம்மா அணி துணை பொது செயலாளர் டிடிவி தினகரன் , கட்சியில் சில அதிரடி நடவடிக்கைகளை எடுத்து வருகிறார் . ஜெயலலிதா பேரவைச் செயலாளராக இருந்த ஆர் . பி . உதயகுமார் அந்த பொறுப்பில் இருந்து விடுவிக்கப்படுவதாக இன்று காலை அறிவித்தார் . ஜெ . ஜெயலலிதா பேரவைச் செயலாளராக மானாமதுரை தொகுதி எம்எல்ஏ மாரியப்பன் கென்னடியை நியமித்தார் . மதுரை புறநகர் மாவட்ட செயலாளர் பொறுப்பில் இருந்து ராஜன் செல்லப்பா எம்எல்ஏ விடுவிக்கப்பட்டார் . அந்த பதவிக்கு , மகேந்திரன் நியமிக்கப்பட்டார் . இந்த நிலையில் , வேலூர் மாவட்ட அதிமுக செயலாளர் பொறுப்பில் இருந்த கே . சி . வீரமணி விடுவிக்கப்பட்டதாக டிடிவி அறிவித்தார் . கரூர் மாவட்ட செயலாளர் பொறுப்பில் இருந்து அமைச்சர் விஜயபாஸ்கர் விடுவிக்கப்பட்டார் . கரூர் மாவட்ட செயலாளராக முன்னாள் அமைச்சர் செந்தில் பாலாஜி நியமனம் செய்யப்பட்டார் . அம்மா அமைப்பு செயலாளர் பொறுப்பில் ஜி . செந்தமிழன் விடுவிக்கப்பட்டு , தென்சென்னை தெற்கு செயலாளராக நியமனம் செய்யப்பட்டுள்ளார் . தென் சென்னை தெற்கு மாவட்ட அதிமுக செயலாளர் பொறுப்பில் இருந்து விருகை வி . என் . ரவி விடுவிக்கப்பட்டுள்ளதாக டிடிவி தினகரன் தெரிவித்துள்ளார் . திருவாரூர் மாவட்ட செயலாளர் பொறுப்பில் இருந்து ஆர் . காமராஜ் நீக்கப்பட்டுள்ளார் . நிர்வாகிகள் நீக்கம் தொடர்பாக சசிகலாவின் ஒப்புதலோடு செய்திருப்பதாக டிடிவி தினகரன் வெளியிட்டுள்ள அறிக்கையில் தெரிவிக்கப்பட்டுள்ளது .


கடைசியாக 2003ம் ஆண்டு வெளிவந்த ‘வின்னர்’க்குப் பின்னர் 15 ஆண்டுகளாக வெற்றிப்படமே இல்லாமல் , ஆனால் ‘டாப் ஸ்டார்’ பட்டத்தை விட்டு இறங்காமல் இருக்கிறார் நடிகர் பிரசாந்த் . ‘வின்னர்’ படத்தின் ஒரிஜினல் ஹீரோ வடிவேலு என்பதும் அதில் பிரசாந்த் வெறும் ரன்னர்தான் என்பது தனிக்கதை . இப்ப என்னத்துக்கு திடீர்னு பிரசாந்த் பஞ்சாயத்து என்று கேட்கத்தோணும் . ஒரு பெரும் இடைவேளைக்குப் பிறகு பிரசாந்த் நாயகனாக நடித்திருக்கும் ‘ஜானி’ படம் வரும் 14ம் தேதியன்று ரிலீஸாகிறது . இ [ ப்படத்தை அதிர்ஷ்டவசமாக அவரது தந்தை தியாகராஜன் இயக்கவில்லை . ஏனெனில் இதற்கு முன்னர் தொடர்ச்சியாக தியாகராஜனே பிரசாந்தை குத்தகைக்கு எடுத்து வரிசையாக இயக்கிவந்தார் . வெற்றிச்செல்வன் இயக்கியுள்ள இப்படத்தில் கிளுகிளு குட்டி சஞ்சிதா ஷெட்டி நாயகியாக நடித்துள்ளார் . ஒன்றிரண்டு தோல்விப்படங்கள் கொடுத்தாலே காணாமல் போகும் சினிமாவில் கடந்த 16 ஆண்டுகளில் சுமார் 15 ஃப்ளாப் படங்கள் வரை கொடுத்திருந்தாலும் கட்டு மஸ்தான உடலுடன் , இரும்பு இதயத்துடன் ஒரே ஒரு வெற்றிக்காக காத்திருக்கும் பிரசாந்துக்கு அவரது ‘ஜானி’ கைகொடுத்து சினிமா ஜர்னி சிறப்பாக நடக்க உதவுமா என்பதை இன்னும் பத்து நாட்கள் பல்லைக்கடித்து காத்திருக்கவேண்டியதுதான் .


கடந்த டிசம்பர் 5ம் தேதி ஜெயலலிதா காலமானார் . இதையடுத்து ஓ . பி . எஸ் . முதல்வராகவும் , சசிகலா அதிமுக பொது செயலாளராகவும் பொறுப்பேற்றனர் . பின்னர் , கடந்த 5ம் தேதி ஓ . பன்னீர்செல்வம் தனது பதவியை ராஜினாமா செய்தார் . இதையொட்டி சசிகலா முதலமைச்சராக நியமிக்கப்பட்டார் . இதற்கு ஒ . பன்னீர்செல்வம் எதிர்ப்பு தெரிவித்து , போர்க்கொடி உயர்த்தினார் . சசிகலா முதலமைச்சராக பொறுப்பேற்க கடும் எதிர்ப்பு தெரிவித்தார் . இதனால் , அதிமுகவில் பிளவு ஏற்பட்டு , இரண்டாக செயல்பட்டு வருகிறது . இதற்கிடையில் , சொத்து குவிப்பு வழக்கில் சசிகலா , பெங்களூர் பார்ப்பன அக்ரஹார சிறையில் அடைக்கப்பட்டார் . அவரை , தமிழக சிறைச்சாலைக்கு மாற்ற வேண்டும் எனவும் , கர்நாடக சிறையில் , சசிகலாவுக்கு சலுகைகள் வழங்கப்படுகிறதா ? எப்படி இருக்கிறார் ? என அதிமுகவினர் தவித்து வருகின்றனர் . இதுகுறித்து , கர்நாடக சிறைத்துறை டி . ஜி . பி சத்தியநாராயணராவிடம் , செய்தியாளர்கள் கேள்வி எழுப்பினர் . அப்போது , அவர் கூறியதாவதுஃ - பார்ப்பன அக்ரஹார சிறைச்சாலைக்கு வந்தது முதல் சசிகலா அமைதியாகவே காணப்படுகிறார் . இங்குள்ள மற்ற கைதிகளுக்கு வழங்கும் உணவையே அவருக்கும் வழங்குகிறோம் . அனைவருக்கும் ஒரே நேரத்தில்தான் உணவுகள் வழங்கப்படுகிறது . இங்கு அடைக்கப்பட்டுள்ள கைதிகள் அனைவரும் குற்றம் செய்து வந்தவர்கள்தான் . அவர்களுக்கு எந்த சிறப்பு சலுகையும் வழங்கவில்லை . தினமும் காலையில் புளியோதரை , உப்புமா , அவல் சாப்பாடு , எலுமிச்சை சாப்பாடு , , மதியம் கேழ்வரகு களி , சாப்பாடு , சப்பாத்தி , இரவு சப்பாத்தி , களி ஆகியவை வழங்கப்படுகின்றன . வாரத்தில் ஒருநாள் ஆடு , கோழி இறைச்சி , தினமும் ஒரு வேளை டீ , காபி வழங்குகிறோம் . இந்த சிறைச்சாலையில் , ஏ , பி , சி என்று எந்த வகுப்பு அறைகளும் இல்லை . இங்குள்ளவர்கள் அனைவரும் குற்றம் செய்து வந்தவர்கள் . யாருக்கு எந்த வித்தியாசமும் காட்டப்படுவது இல்லை . சசிகலாவுக்கு எந்த சிறப்பு அறையும் வழங்கப்படவில்லை . மற்ற கைதிகளை போலவே , அவரும் நடத்தப்படுகிறார் . மற்ற கைதிகளை போலவே தரையில் படுத்து தூங்குகிறார் . அவருக்கு இங்கு குளிர் அதிமாக இருப்பதால , கூடுதலாக 2 பெட்ஷீட்கள் வழங்கப்பட்டுள்ளது . சிறையில் உள்ள கைதிகள் மன உளைச்சலுக்கு ஆளாகக்கூடாது என்பதால் , ஒரு அறையில் 3 அல்லது 4 பேர் தங்க வைக்கப்படுகிறார்கள் . ஆனால் , சசிகலாவை பொறுத்தவரையில் , அவர் கேட்டுக் கொண்டதன் பேரில் , அவருடன் இளவரசி மட்டும் தங்கியுள்ளார் . பார்ப்பன அக்ராஹர பெண்கள் சிறையில் 200க்கு குறைவான பெண் கைதிகளே உள்ளனர் . பாதுகாப்புக்காக 3 பெண் சூப்பிரண்டுகள் இருக்கிறார்கள் . ஏதேனும் பிரச்சனை இருந்தால் அவர்களிடம் தெரிவிக்குமாறு கூறியுள்ளோம் . மற்ற கைதிகள் மூலம் சசிகலாவுக்கு ஆபத்து ஏற்படும் என்பது வீண் வதந்தி . இதெல்லாம் தேவையற்ற பயம் . குற்ற சம்பவத்தில் ஈடுபட்டதால் , சசிகலா சிறையில் அடைக்கப்பட்டுள்ளார் . அவர் நாட்டுக்காக போராடி சிறைக்கு வரவில்லை . எல்லோருக்கும் வழங்கப்படுவதை போலவே , அவருக்கும் பாதுகாப்பு வழங்கப்படுகிறது . கைதி விரும்பினால் ஒரு சிறையில் இருந்து வேறு சிறைக்கு மாற்றிக்கொள்ள அனுமதிக்கப்படும் . அதற்கு நீதிமன்றமும் சம்பந்தப்பட்ட இரு மாநில அரசுகளும் சம்மதம் தெரிவிக்க வேண்டும் . சசிகலா தேவைப்பட்டால் தன்னை எந்த சிறைக்கு வேண்டுமானாலும் மாற்றும்படி கோரலாம் . அதற்கு நாங்கள் எதிர்ப்பு தெரிவிக்க மாட்டோம் . சிறையில் அடைக்கப்பட்டுள்ள சசிகலா எந்த வேலையும் செய்யவில்லை . தேவைப்பட்டால் விரும்பும் வேலையை செய்யலாம் . அதற்காக பயிற்சி அளிக்கப்படும் . இவ்வாறு அவர் கூறினார் .


சினிமாவில் இருதுருவங்களாக திகழ்ந்த ரஜினியும் கமலும் அரசியலிலும் ஒரே நேரத்தில் களமிறங்குகின்றனர் . ஆனால் ரஜினிக்கு முன்னதாக கட்சியின் பெயரை அறிவித்து தீவிர அரசியலை தொடங்குகிறார் கமல் . நாளை அரசியல் கட்சியின் பெயரை அறிவித்து ராமேஸ்வரத்தில் இருந்து அரசியல் பயணத்தை தொடங்குகிறார் கமல் . அதற்காக முன்னாள் தலைமை தேர்தல் ஆணையர் டி . என் . சேஷன் , கம்யூனிஸ்ட் கட்சியின் மூத்த தலைவர் நல்லக்கண்ணு , ரஜினிகாந்த் , திமுக தலைவர் கருணாநிதி ஆகியோரை சந்தித்து கமல் வாழ்த்து பெற்றார் . அதன்பிறகு அரசியலில் மூத்தவர் என்ற முறையில் தேமுதிக தலைவர் விஜயகாந்தை அவரது கட்சி அலுவலகத்தில் சென்று கமல் சந்தித்தார் . அரசியல் கட்சி தொடங்கும் கமல் , விஜயகாந்திடமும் வாழ்த்து பெற்றார் . இந்நிலையில் , நாம் தமிழர் கட்சி ஒருங்கிணைப்பாளர் சீமான் , கமலை அவரது ஆழ்வார்ப்பேட்டை இல்லத்தில் சந்தித்து பேசினார் . பின்னர் இருவரும் கூட்டாக செய்தியாளர்களை சந்தித்தனர் . அப்போது , திமுக , தேமுதிக , கம்யூனிஸ்ட் கட்சி தலைவர்களை சந்தித்தீர்கள் . . ரஜினி , சீமானையும் சந்தித்துவிட்டீர்கள் . . ஆனால் அதிமுகவில் யாரையும் சந்திக்கவில்லையே என செய்தியாளர்கள் கேள்வி எழுப்பினர் . அதற்கு பதிலளித்த கமல் , இந்த ஆட்சியே சரியில்லை . ஊழலில் திளைக்கிறார்கள் என ஏற்கனவே விமர்சித்துவிட்டேன் . ஆட்சி மாற்றம் வேண்டும் என்றுதான் அரசியலுக்கே வருகிறோம் . அப்படி இருக்கையில் அவர்களை சந்திக்க முடியாது . . சந்திக்க வேண்டிய தேவையும் இல்லை என தெரிவித்துவிட்டார் .


தர்ம சங்கடமான சூழ்நிலையில் சிக்கிக் கொண்டுள்ளார் நடிகர் ரஜினிகாந்த் . நடிகர் சங்கம் சார்பில் நடத்தப்படும் உண்ணாவிரதத்தில் மத்திய அரசு மற்றும் கர்நாடகாவுக்கு எதிராக பேசினால் தன் நிலை என்னவாகும் ? ! என்பதை நினைத்தாலே தலீவருக்கு ‘அப்டீயே தலை சுத்துது’ இப்போ ! காவிரி மேலாண்மை வாரியம் அமைக்காததை கண்டித்து தமிழக நடிகர் - நடிகைகள் வரும் 8 - ம் தேதியன்று போராட்டத்தை அறிவித்துள்ளனர் . இதில் ரஜினி , கமல் , அஜித் , விஜய் போன்றோர் கலந்து கொள்வார்களா என்பது இன்னும் உறுதியாகவில்லை . ஆனால் இது தமிழர் நலன் தொடர்பானது , தமிழக மக்களின் உணர்வு சம்பந்தப்பட்டது என்பதால் நிச்சயம் கமலும் , ரஜினியும் வந்து நிற்பார்கள் என்று நம்பப்படுகிறது . அதிலும் அரசியல் பாதையில் கால் வைத்திருக்கும் இருவருக்கும் இந்த மேடை அவசியமானதே . கமலை பொறுத்தவரையில் கவலையில்லை . நடிகர் சங்கம் போட்டுக் கொடுக்கும் மேடையில் நின்று மத்திய அரசு , கர்நாடகா இரண்டையும் கிழித்தெடுப்பது மட்டுமில்லாமல் போனஸ் டார்கெட்டாக தமிழக அரசையும் தாளித்தெடுப்பார் . ஆனால் ரஜினியின் நிலைதான் இதில் பெருங்கஷ்டம் . காரணம் ? ஆன்மிக அரசியல் நடத்தப்போகிறேன் ! என்று சொல்லி வரும் ரஜினியின் பின்புலமாக பி . ஜே . பி . இருக்கிறது என்பதுதான் பொதுவான விமர்சனமாக இருக்கிறது . முக்கியஸ்தர்கள் அனைவரும் ரஜினியின் நண்பர்கள் என்பதால் காவிரி விவகாரத்தில் பி . ஜே . பி . அரசையோ அல்லது பர்ஷனலாக மோடியையோ கண்டித்து ரஜினியால் பேசுவது முடியாத காரியம் . அதேபோல் காவிரி மேலாண்மை வாரியம் அமைக்க உச்சநீதிமன்றம் தந்திருந்த கால அவகாசத்தின் கடைசி நாளன்று ‘மேலாண்மை வாரியம் அமைப்பதே தீர்வு’ என்று ரஜினி ட்விட் செய்திருந்தார் . இதற்கே கர்நாடகாவில் ரஜினியை தெறிக்கவிட்டு விட்டனர் . ரஜினி கர்நாடகாவுக்குள் கால் வைக்க விடமாட்டோம் ! அவரை படத்தை விரட்டியடிப்போம் ! என்றெல்லாம் கொதித்துள்ளனர் . இந்நிலையில் நடிகர் சஙக் கூட்டத்தில் கலந்து கொண்டு கர்நாடகாவுக்கு எதிராக பேசுவாரா என்பது பெரிய கேள்விக்குறியே . ரஜினிக்கென்று அம்மாநிலத்தில் பல கோடி ரூபாய் மதிப்புள்ள சொத்துக்கள் இருப்பதும் அவரது மனக்கண்ணில் வந்து வந்து மறைகிறது . மத்திய அரசு , கர்நாடக அரசு இரண்டையும் விமர்சிக்காமல் மெளனமாக அந்த கண்டன நிகழ்வில் அமர்ந்துவிட்டு வந்தால் தமிழக மீடியாக்கள் கழுவிக் கழுவி ஊற்றிவிடும் ரஜினியை . ஆக எந்தப்பக்கம் திரும்பினாலும் இடி விழுமென்பதால் ரஜினி என்ன செய்யப்போகிறாரோ ? !


இந்திய அணியின் இளம் வீரர் ரிஷப் பண்ட்டை ஆஸ்திரேலிய அணியின் முன்னாள் ஜாம்பவான் ஆடம் கில்கிறிஸ்ட்டுடன் கவாஸ்கர் ஒப்பிட்டுள்ளார் . இந்திய அணியின் இளம் வீரர் ரிஷப் பண்ட் , எதைப்பற்றியும் கவலைப்படாமல் பயமே என்பதையே அறியாமல் தனக்கே உரிய பாணியில் ஆடி , ரன்களை குவித்துவருகிறார் . சஹாவின் காயத்திற்கு பிறகு இந்திய டெஸ்ட் அணிக்கு விக்கெட் கீப்பரை தேடிக்கொண்டிருந்த சமயத்தில் கிடைத்த வரப்பிரசாதம் தான் ரிஷப் பண்ட் . இங்கிலாந்துக்கு எதிரான டெஸ்ட் தொடரில் கிடைத்த வாய்ப்பை சரியாக பயன்படுத்திக்கொண்ட ரிஷப் பண்ட் வெஸ்ட் இண்டீஸ் தொடரிலும் இடம்பிடித்தார் . வெஸ்ட் இண்டீஸ் தொடரிலும் அருமையாக ஆடி , இரண்டு முறை 92 ரன்களில் அவுட்டானார் . இரண்டு சதங்களை தவறவிட்டது சற்று வருத்தம்தான் என்றாலும் , அவரது பேட்டிங் அபாரமாக இருந்தது . அதிலும் இரண்டாவது டெஸ்ட் போட்டியின் முதல் இன்னிங்ஸில் 162 ரன்களுக்கே இந்திய அணி 4 விக்கெட்டுகளை இழந்துவிட்ட நிலையில் , அனுபவ வீரர் ரஹானேவுடன் ஜோடி சேர்ந்து அருமையாக ஆடி இந்திய அணியை நல்ல நிலைக்கு அழைத்து சென்றார் . அந்த இன்னிங்ஸில் 92 ரன்கள் குவித்து சதமடிக்க முடியாமல் அவுட்டானார் . இந்திய கிரிக்கெட்டின் எதிர்காலத்திற்கு நம்பிக்கையை விதைக்கும் விதமாக பிரித்வி ஷா மற்றும் ரிஷப் பண்ட் ஆகிய இரண்டு இளம் வீரர்கள் கிடைத்துள்ளனர் . இந்நிலையில் , ரிஷப் பண்ட் குறித்து பேசியுள்ள முன்னாள் ஜாம்பவான் கவாஸ்கர் , பண்ட் ஆடும் விதத்தை பார்க்கையில் , அவர் ஆட்டத்தை ரசித்து ஆடுவதை அறிய முடிகிறது . ரிஷப் மிகச்சிறந்த வீரர் . 6வது வீரராக களமிறங்கி அசத்தலாக ஆடுகிறார் . ஆஸ்திரேலிய அணியின் முன்னாள் விக்கெட் கீப்பர் கில்கிறிஸ்ட்டும் ஆறாவது வரிசையில்தான் இறங்குவார் . ஆஸ்திரேலிய அணி மிகக்குறைந்த ரன்களுக்கே 4 விக்கெட்டுகளை இழந்து தடுமாறும் இக்கட்டான சூழலில் களமிறங்கி , அதிரடியாக ஆடி சதமடித்து அந்த அணியை சரிவிலிருந்து மீட்டு 350 முதல் 400 ரன்களை எட்டவைத்துவிடுவார் கில்கிறிஸ்ட் . அதேமாதிரியான வீரர் தான் ரிஷப் பண்ட் என்று கவாஸ்கர் புகழ்ந்துள்ளார் .


பழம்பெரும் நடிகை அன்னபூர்ணாவின் மகள் கீர்த்தி தூக்கிட்டு தற்கொலை செய்துகொண்ட சம்பவம் அதிர்ச்சியை ஏற்படுத்தியுள்ளது . ஏராளமான தெலுங்கு படங்களில் , குணச்சித்திர வேடங்களில் நடித்தவர் அன்னபூர்ணா . இவரின் மகள் கீர்த்தி . இவர் கடந்த 2013ம் ஆண்டு பெங்களூருவை சேர்ந்த ஒருவரை திருமணம் செய்துகொண்டார் . இவர்களுக்கு ஒரு மகள் பிறந்த நிலையில் , அந்த குழந்தை வாய் பேச முடியாத ஊமையாக இருந்துள்ளது . இதன் காரணமாக , கீர்த்திக்கும் , அவரது கணவருக்கும் இடையே கருத்து வேறுபாடு எழுந்துள்ளது . இதன்பேரில் , இருவரும் பிரிந்து வாழ முடிவு செய்தனர் . கீர்த்தி ஐதராபாத்தில் உள்ள ஸ்ரீநகர் காலனியில் வசிக்க , அவரது கணவர் பெங்களூருவிலும் வசித்து வருகின்றனர் . அவர்களின் மகள் , கீர்த்தியுடன்தான் உள்ளார் . மகளின் குறைபாடு காரணமாக மிகவும் மன அழுத்தத்தில் காணப்பட்ட கீர்த்தி , திடீரென தூக்கிட்டு தற்கொலை செய்துகொண்டார் . வீட்டில் உள்ள மின்விசிறியில் அவர் துப்பட்டாவை மாட்டி இப்படி செய்துள்ளார் . இதுபற்றி பஞ்சாரா ஹில்ஸ் போலீசார் வழக்குப் பதிவு செய்து விசாரணை மேற்கொண்டுள்ளனர் . முதல்கட்ட விசாரணையில் , மகளின் இயலாமை காரணமாகவே , கீர்த்தி தற்கொலை செய்துகொண்டதாக , தெரியவந்துள்ளது . எனினும் , தொடர் விசாரணை நடைபெற்று வருவதாக , போலீசார் குறிப்பிட்டுள்ளனர் .


சச்சின் , தோனி ஆகிய இருவருமே கிரிக்கெட் உலகில் பல சாதனைகளை நிகழ்த்தியுள்ளனர் . இந்திய கிரிக்கெட்டிற்கு பெரும் பங்காற்றியுள்ளனர் . ஆனாலும் ஒரு வீரராக பல சாதனைகளை தன்னகத்தே கொண்ட சச்சின் டெண்டுல்கர் தான் கிரிக்கெட் கடவுள் என அழைக்கப்படுகிறார் . சச்சின் டெண்டுல்கர் சர்வதேச கிரிக்கெட்டில் அதிக ரன்கள் , அதிக சதங்கள் உள்ளிட்ட பல சாதனைகளுக்கு சொந்தக்காரர் . 24 ஆண்டுகள் கிரிக்கெட் ஆடிய சச்சின் டெண்டுல்கர் , எல்லா காலத்திலும் சிறந்த வீரர்களில் ஒருவர் ஆவார் . கிரிக்கெட்டில் பல சாதனைகளை புரிந்த சச்சின் டெண்டுல்கர் , கிரிக்கெட் கடவுள் என அழைக்கப்படுகிறார் . இந்திய அணிக்கு கிடைத்த வீரர்களில் மிகச்சிறந்த வீரர் சச்சின் என்றால் , சிறந்த கேப்டனாக வலம்வந்தவர் தோனி . தோனி சிறந்த வீரர்தான் என்றாலும் , அவரது ஆட்டத்தை விட கேப்டன்சிக்கு பெயர்போனவர் தோனி . இந்திய அணிக்கு மூன்றுவிதமான சாம்பியன்ஷிப்பை வென்று கொடுத்தவர் என்ற பெருமைக்கு சொந்தக்காரர் தோனி . சச்சினும் தோனியும் இந்திய கிரிக்கெட்டிற்கு அளப்பரிய பங்காற்றியுள்ளனர் என்றாலும் , சச்சின் தான் கிரிக்கெட் கடவுள் என அழைக்கப்பட்டு வருகிறார் . இந்நிலையில் , பாலிவுட் நடிகர் சுனில் ஷெட்டி அளித்த பேட்டி ஒன்றில் , தன்னை பொறுத்தவரை தோனி தான் கிரிக்கெட் கடவுள் என்று தெரிவித்துள்ளார் . இதுதொடர்பாக பேசிய சுனில் ஷெட்டி , தோனி கிரிக்கெட்டிலிருந்து ஓய்வு பெறவே கூடாது . என்னை பொறுத்தவரை அவர் தான் கிரிக்கெட் கடவுள் . அவரை போன்ற ஒரு கேப்டனை பார்க்கவே முடியாது . எத்தனையோ கேப்டன்கள் இருக்கலாம் . ஆனால் சரியான நேரத்தில் சரியான வீரரை பயன்படுத்துவதில் தோனி தான் வல்லவர் என சுனில் ஷெட்டி தெரிவித்தார் . தோனி சிறந்த வீரர் மற்றும் சிறந்த கேப்டன் என்பதில் மாற்றுக்கருத்து இருக்காது . எனினும் கிரிக்கெட் கடவுள் என்றால் அது சச்சின் தான் என்பது ரசிகர்களின் கருத்தாக உள்ளது . மேலும் சுனில் ஷெட்டி கூறியது அவரது தனிப்பட்ட கருத்து என்பதால் , ரசிகர்கள் தங்களது கருத்தையும் தெரிவித்துவருகின்றனர் .


கடந்த 2016ஆம் ஆண்டு கணவர் டாக்டர் சுதீரிடம் இருந்து விவாகரத்துப் பெற்ற நடிகை திவ்யா உன்னி அருண்குமார் என்பவரை மறுமணம் செய்துக்கொண்டார் . நடிகை திவ்யா உன்னிஃ மலையாளத் திரையுலகில் , குழந்தை நட்சத்திரமாக அறிமுகம்மான நடிகை திவ்யா உன்னி , சிறந்த பரத நாட்டிய கலைஞர் . மலையாளம் மட்டும் இன்றி தெலுங்கு , கன்னடம் , உள்ளிட்ட தென்னிந்திய மொழிப்படங்களில் நடித்து பிரபலமானவர் . இவர் தமிழில் நடித்த ' வேதம் ' , ' பாளையத்தம்மன் ' , ' சபாஷ் ' , ' கண்ணன் வருவான் ' ஆகிய படங்கள் ரசிகர்களிடம் நல்ல வரவேற்ப்பைப் பெற்ற படங்கள் என்பது குறிப்பிடத்தக்கது . திருமணம்ஃ திவ்யா உன்னி முன்னணி நடிகையாக இருக்கும் போதே , அமெரிக்காவை சேர்ந்த டாக்டர் சுதீர் என்பவரை 2002 ஆம் ஆண்டு திருமணம் செய்துக்கொண்டு , அமெரிக்காவிலேயே செட்டில் ஆனார் . இவர்களுக்கு அர்ஜூன் மற்றும் மீனாட்சி என இரண்டு குழந்தைகள் உள்ளனர் . விவாகரத்துஃ நடனத்தின் மீது திவ்யா உன்னிக்கு அதிக ஆர்வம் இருந்ததால் இவர் அமெரிக்காவில் நனடப்பள்ளிகள் திறப்பதில் தொடர்ந்து ஆர்வம் காட்டி வந்ததாகத் தெரிகிறது . இது அவருடைய கணவர் சுதீருக்கு பிடிக்கவில்லை . . . இதனால் ஏற்ப்பட்ட கருத்து வேறுப்பாடு விவாகரத்தில் முடிந்தது . 2016 ஆம் ஆண்டு கணவர் சுதீரிடம் இருந்து விவாகரத்துப் பெற்று பிள்ளைகளுடன் தனியாக வாழ்ந்து வந்தார் . மறுமணம்ஃ இந்நிலையில் இவருக்கும் மும்பையைச் சேர்ந்த கேரள இளைஞர் அருண்குமார் என்பவருக்கும் நேற்று ஹூஸ்டானில் உள்ள குருவாயூரப்பன் கோவிலில் திருமணம் நடந்தது . இந்த திருமணத்தில் நெருங்கிய உறவினர்கள் மற்றும் நண்பர்கள் மட்டுமே கலந்துக்கொண்டுள்ளனர் . திவ்யா உன்னி தற்போது திருமணம் செய்துக்கொண்டுள்ள இளைஞர் அருண்குமார் இன்ஜினீயராக ஹூஸ்டனில் வேலைப்பார்த்து வருகிறார் என்பது குறிப்பிடத்தக்கது .


நடிகர் ரஜினிகாந்த் , அடுத்த மாதம் மீண்டும் ரசிகர்களை சந்திக்க திட்டமிட்டுள்ளதாக தகவல்கள் வெளியாகியுள்ளன . கடந்த ஜூன் மாதம் , 15 மாவட்டங்களைச் சேர்ந்த ரசிகர் மன்ற நிர்வாகிகளை , சென்னைக்கு அழைத்து அவர்களுடன் புகைப்படம் எடுத்துக் கொண்டார் நடிகர் ரஜினி . அப்போது , அவரது ரசிகர்கள் , அரசியலுக்கு வர வேண்டும் என்று கூறினர் . ரசிகர் மன்ற நிர்வாகிகள் சந்திப்பில் , நடிகர் ரஜினி காந்த் பேசும்போது , தமிழகத்தில் சிஸ்டம் சரியில்லை என்றும் , போருக்கு தயாராகுங்கள் என்றும் அரசியலுக்கு வருவது குறித்து இலைமறைகாயாக பேசியிருந்தார் . இதனால் , ரஜினிகாந்த் அரசியலுக்கு வரப்போகிறார் என்ற பரபரப்பு ஏற்பட்டது . ரஜினிகாந்த் , தற்போது காலா படத்தில் நடித்து வருகிறார் . அவர் நடிக்க வேண்டிய காட்சிகள் அனைத்தும் அடுத்த மாதத்துக்குள் முடிக்கப்பட்டுவிடும் என்று கூறப்படுகிறது . இந்த நிலையில் , மீண்டும் ரசிகர் மன்ற நிர்வாகிகளை சந்திக்க , நடிகர் ரஜினிகாந்த் திட்டமிட்டுள்ளதாகவும் , அதற்கான ஏற்பாடுகள் நடைபெற்று வருவதாகவும் செய்திகள் வெளியாகியுள்ளன . இந்த சந்திப்பில் , ஏற்கனவே விடுபட்ட சென்னை , திருவள்ளூர் , காஞ்சிபுரம் , திருப்பூர் உள்ளிட்ட 17 மாவட்டங்களைச் சேர்ந்த ரசிகர்மன்ற நிர்வாகிகளை சந்திக்க உள்ளதாக கூறப்படுகிறது . ரசிகர் மன்ற நிர்வாகிகள் சந்திப்பின்போது , அரசியல் பிரவேசம் குறித்து தனது இறுதி முடிவை நடிகர் ரஜினிகாந்த் அறிவிப்பார் என்ற எதிர்பார்ப்பு எழுந்துள்ளது .


நடிகர் சங்க பொதுச்செயலாளரும் , தயாரிப்பாளர் சங்க தலைவருமான நடிகர் விஷால் . . . தயாரிப்பாளர் சங்க தலைவர் பதவிக்கு வந்ததில் இருந்து , கொடுத்த வாக்குறுதிகள் எதையும் நிறைவேற்ற வில்லை என கூறி . நேற்று தயாரிப்பாளர் சங்கத்தை சேர்ந்த உறுப்பினர்கள் பாரதிராஜா , டி ராஜேந்தர் , ராதாரவி , ரித்தீஷ் உள்ளிட்டோர் விஷாலுக்கு எதிராக போர்க்கொடி உயர்த்தி , சென்னை தியாகராய நகரில் கூட்டாக செய்தியாளர்களை சந்தித்து பேசினர் . அப்போது , திரையுலகினர் , போராட்டத்துக்குப் பின் பல திரைப்படங்கள் வெளியாகாமல் காத்திருக்கும் போது , தான் நடித்த இரும்புத்திரை படத்தை , தயாரிப்பாளர் சங்கப் பதவி அதிகாரத்தைப் பயன்படுத்தி விஷால் வெளியிட்டதாக அவர் மீது குற்றம்சாட்டப்பட்டது . மேலும் பைரசியை ஒழிக்க வேண்டும் என வைப்பு நிதியில் இருந்து 5 கோடி செலவு செய்துள்ள விஷால் . தற்போது வரை தமிழ் ராக்கர்ஸ் யார் என்பது குறித்து தகவல் வெளியிடாததற்கு காரணம் என்ன என்றும் கேள்வி எழுப்பினர் . விஷால் அவர்களுடனான டீலை முடித்துக்கொண்டதுதான் இதற்கு காரணம் என்றும் , இதன் பின்னணியில் லைக்கா நிறுவனம் உள்ளது என்றும் குற்றம்சாட்டப்பட்டது . இந்நிலையில் தயாரிப்பாளர் சங்க நிர்வாகிகளின் , குற்றச்சாட்டுக்கு பதில் அளித்துள்ள லைக்கா நிறுவனம் . தமிழ் ராக்கர்ஸ்சுக்கும் தங்களுக்கும் எந்த வித தொடர்பும் இல்லை என கூறியுள்ளது .


ஆஸ்திரேலியாவில் சுற்றுப்பயணம் செய்துள்ள இந்திய அணி 3 டி20,3 ஒருநாள் மற்றும் 4 டெஸ்ட் போட்டிகள் கொண்ட தொடரில் ஆடுகிறது . இதில் முதலில் டி20 தொடர் நடக்கிறது . முதல் போட்டி பிரிஸ்பேனில் நடக்கிறது . இந்த போட்டியில் வென்று வெற்றியுடன் தொடங்கும் முனைப்பில் இந்திய அணி உள்ளது . அதேநேரத்தில் தென்னாப்பிரிக்காவிடம் வாங்கிய அடிக்கு , இந்தியாவை வீழ்த்தி உத்வேகம் பெறும் முனைப்பில் உள்ளது ஆஸ்திரேலிய அணி . ஆஸ்திரேலிய அணியில் ஸ்மித்தும் வார்னரும் இல்லாதது இந்திய அணிக்கு கூடுதல் பலம் . சற்று முன்னர் டாஸ் போடப்பட்டது . டாஸ் வென்ற இந்திய அணியின் கேப்டன் கோலி , பவுலிங்கை தேர்வு செய்தார் . இதையடுத்து ஆஸ்திரேலிய அணி முதலில் பேட்டிங் ஆட உள்ளது . முதல் டி20 போட்டியில் ஆட உள்ள 12 வீரர்களை கொண்ட அணி அறிவிக்கப்பட்டிருந்தது . அந்த அணியில் இடம்பெற்றிருந்த சாஹலுக்கு ஆடும் லெவனில் வாய்ப்பு வழங்கப்படவில்லை . இளம் இடது கை வேகப்பந்து வீச்சாளர் கலீல் அகமது அணியில் இடம்பிடித்துள்ளார் . இந்திய அணிஃ விராட் கோலி ( கேப்டன் ) , ரோஹித் சர்மா ( துணை கேப்டன் ) , ஷிகர் தவான் , கேஎல் ராகுல் , ரிஷப் பண்ட் , தினேஷ் கார்த்திக் ( விக்கெட் கீப்பர் ) , குருணல் பாண்டியா , குல்தீப் யாதவ் , புவனேஷ்வர் குமார் , பும்ரா , கலீல் அகமது . ஆஸ்திரேலிய அணிஃ ஃபின்ச் ( கேப்டன் ) , டார்ஷி ஷார்ட் , கிறிஸ் லின் , கிளென் மேக்ஸ்வெல் , மார்கஸ் ஸ்டோய்னிஸ் , பென் மெக்டெர்மோட் , அலெக்ஸ் கேரி ( விக்கெட் கீப்பர் ) , ஆண்ட்ரூ டை , ஆடம் ஸாம்பா , ஜேசன் பெரெண்டோர்ஃப் , பில்லி ஸ்டேன்லேக் .


கிருஷ்ணகிரி மாவட்டம் ஊத்தங்கரை சட்டமன்ற உறுப்பினருக்கு எதிராக ஒட்டபட்டுள்ள போஸ்டரால் பெரும் பரபரப்பு ஏற்பட்டுள்ளது . ஊத்தங்கரை சட்டமன்ற உறுப்பினராக இருப்பவர் மனோரஞ்ஜிதம் நாகராஜன் . இவர் திமுகவின் மாலதியை எதிர்த்து போட்டியிட்டு வெற்றி பெற்றவர் ஆவார் . செல்வி ஜெயலலிதாவின் அன்பை பெற்றிருந்த இவர் 2016 வேட்பாளர் நேர்காணலுக்கு முதல் நபராக அழைக்கப்பட்டவர் ஆவார் . தற்போது ஜெயலலிதா இல்லாத நிலையில் தடியெடுத்தவன் எல்லாம் தண்டல்காரன் என்ற நிலைமை அதிமுகவில் உருவாகியுள்ளது . ஜெயலலிதா உயிருடன் இருந்தபோது சத்தம் போட்டு பேசக்கூட பயந்தவர்கள் எல்லாம் இன்று மற்ற சில கட்சிளில் உள்ள நடைமுறைகளை போல மிரட்டல் மற்றும் அதிகார தொனிக்கு மாறியுள்ளனர் . அதே போன்று உட்கட்சி மோதலும் தற்போது துளிர் விட்டு மெல்ல மெல்ல ஆங்காங்கே வளர்ந்து வருகிறது . கட்சியின் தலைமையால் அங்கீகரிக்கப்பட்ட நிர்வாகிகளோ அல்லது சட்டமன்ற நாடாளுமன்ற உறுப்பினர்களை எதிர்த்து எந்த நிர்வாகியும் அல்லது தொண்டர்களும் தவறே செய்து இருந்தாலும் கேள்வி கேட்க மாட்டார்கள் . அனால் தற்போது நிலைமையே தலைகீழாக மாறியுள்ளது . அதன் வெளிப்பாடாகத்தான் ஊத்தங்கரை பகுதியில் ஒட்டப்பட்டுள்ள போஸ்டர் ஆகும் . அந்த போஸ்டரில் கிருஷ்ணகிரி சட்டமன்ற தொகுதியில் இருந்து வந்திருந்தாலும் இரண்டவது முறையாக ஊத்தங்கரை தொகுதி உறுப்பினரை தேர்ந்தெடுக்க உதவிய அதிமுக நிர்வாகிக்கு பொங்கல் பரிசாக கன்னத்தில் பளார் என அறைவிட்ட ஊத்தங்கரை சட்டமன்ற உறுப்பினருக்கு நன்றி நன்றி என அச்சிடப்பட்டுள்ளது . கடந்த பொங்கல் நாளன்று நடைபெற்ற விழா ஒன்றில் மத்தூர் நிர்வாக ஒன்றிய நிர்வாகி ஒருவரை அத்தொகுதியின் சட்டமன்ற உறுப்பினர் மனோரஞ்சித நாகராஜன் வாக்குவாதத்தின் பொது கன்னத்தில் அறைந்ததாக கூறப்படுகிறது . இதன் எதிரொலியாகவே இந்த போஸ்டர் ஒட்டப்பட்டுள்ளது . இந்த போஸ்டர் ஒட்டியது யார் என்பது குறித்து அதிமுக விசாரணை நடைபெற்று வருகிறது . இது கட்சி தலைமைக்கு அனுப்பப்படும் எனவும் எம் . எல் . ஏ தரப்பினர் தெரிவித்துள்ளனர் .


26 - ஆவது அஸ்லான் ஷா கோப்பை வலைகோல் பந்தாட்டப் போட்டியின் இரண்டாவது நாளில் நடைபெற்ற லீக் ஆட்டத்தில் இந்திய அணி 3 - 0 என்ற கோல் கணக்கில் நியூஸிலாந்தை வீழ்த்தி கர்சித்தது . 26 - ஆவது அஸ்லான் ஷா கோப்பை ஹாக்கிப் போட்டி மலேசியாவின் ஈபோ நகரில் நடைபெற்று வருகிறது . இந்தப் போட்டியில் நேற்று நடைபெற்ற லீக் ஆட்டத்தில் இந்தியாவும் , நியூஸிலாந்தும் எதிர்கொண்டன . இந்த ஆட்டத்தின் 6 - ஆவது நிமிடத்தில் நியூஸிலாந்து அணிக்கு பெனால்டி கார்னர் வாய்ப்பு கிடைத்தது . ஆனால் , அந்த அணியின் கோல் வாய்ப்பை இந்திய கோல் கீப்பர் ஸ்ரீஜேஷ் முறியடித்தார் . அபாரமாக ஆடிய இந்திய அணி 23 - ஆவது நிமிடத்தில் ஆட்டத்தின் முதல் கோலை அடித்தது . சிங்லென்சனா சிங் அடித்த " ரிவர்ஸ் ஷாட் ' டை சரியாகப் பயன்படுத்திக் கொண்ட மன்தீப் சிங் , அதை மிக அற்புதமாக கோலாக்கினார் . 27 - ஆவது நிமிடத்தில் இந்தியாவுக்கு பெனால்டி வாய்ப்பு கிடைத்தது . அதில் பின்கள வீரரான ஹர்மான்பிரீத் சிங் அசத்தலாக கோலடிக்க , இந்தியா 2 - 0 என முன்னிலை பெற்றது . இதன்பிறகு கிடைத்த 4 பெனால்டி வாய்ப்புகளை இந்திய அணி கோட்டைவிட , 6 - ஆவது பெனால்டி வாய்ப்பில் மீண்டும் ஹர்மான்பிரீத் சிங் கோலடித்தார் . இதனால் இந்திய அணி 3 - 0 என்ற கோல் கணக்கில் வெற்றி கண்டது . கடைசி வரை போராடிய நியூஸிலாந்து அணி கோல் அடிக்க முடியாமல் ஏமாற்றம் அடைந்தது . இதுவரை இரு ஆட்டங்களில் விளையாடியுள்ள இந்திய அணி 4 புள்ளிகளைப் பெற்றுள்ளது .


கடந்த ஐபிஎல் சீசன்களிலும் தோனியின் கேப்டன்சியின் கீழும் தோனியுடனும் ஆடிய அஸ்வின் , இந்தமுறை தோனிக்கு எதிராக , அதுவும் கேப்டனாக ஆடவுள்ளார் . 2008ம் ஆண்டு ஐபிஎல் தொடங்கியது முதல் , 2015ம் ஆண்டு வரை சென்னை அணியில் தோனியின் கேப்டன்சியில் அஸ்வின் ஆடினார் . 2016 மற்றும் 2017 ஆகிய இரண்டு ஆண்டும் சென்னை அணிக்கு தடை விதிக்கப்பட்டதால் , அந்த இரண்டு ஆண்டுகளும் தோனி இடம்பெற்றிருந்த புனே அணியில்தான் அஸ்வினும் ஆடினார் . இந்த ஆண்டு மீண்டும் சென்னை அணி களமிறங்கியுள்ளது . ஆனால் , அஸ்வினை சென்னை அணி தக்கவைக்கவில்லை . மாறாக அவரை ஏலத்தில் எடுத்த பஞ்சாப் அணி , அஸ்வினையே கேப்டனாகவும் ஆக்கியது . அவரும் சிறப்பாகவே செயல்பட்டுவருகிறார் . இன்று சென்னை - பஞ்சாப் அணிகளுக்கு இடையேயான போட்டி மொஹாலியில் இரவு 8 மணிக்கு நடைபெறுகிறது . இதுவரை தோனியின் கேப்டன்சியின் கீழ் விளையாடிய அஸ்வின் , தோனியை எதிர்த்து கேப்டனாக ஆட இருக்கிறார் . இதனால் ரசிகர்களின் எதிர்பார்ப்பு எகிறியுள்ளது .


இங்கிலாந்துக்கு எதிரான ஐந்தாவது மற்றும் கடைசி டெஸ்ட் போட்டியில் , டாஸ் வென்ற இங்கிலாந்து அணி பேட்டிங் ஆடிவருகிறது . 5 போட்டிகள் கொண்ட டெஸ்ட் தொடரை இங்கிலாந்து அணி ஏற்கனவே 3 - 1 என வென்றுவிட்டது . இந்நிலையில் , கடைசி போட்டி லண்டன் ஓவல் மைதானத்தில் பிற்பகல் 3.30 மணிக்கு தொடங்கி நடந்துவருகிறது . இந்த போட்டியில் டாஸ் வென்ற இங்கிலாந்து அணி , முதலில் பேட்டிங் ஆடிவருகிறது . முதல் நான்கு போட்டிகளிலும் டாஸ் தோற்ற இந்திய அணி கேப்டன் விராட் கோலி , இந்த முறையும் டாஸ் தோற்றார் . இங்கிலாந்து கேப்டன் ஜோ ரூட் டாஸ் போட்டார் . விராட் கோலி , ஹெட் ( தலை ) கேட்டார் . ஆனால் டெய்ல் விழுந்ததால் இங்கிலாந்து அணி டாஸ் வென்றது . முதல் நான்கு போட்டிகளில் டாஸ் தோற்ற கோலி , கடைசி போட்டியிலும் டாஸ் தோற்றார் . டாஸ் போட்டபிறகு பேசிய கோலி , காயினின் இரண்டு பக்கமும் தலை இருந்தால்தான் நான் டாஸ் ஜெயிக்கமுடியும் போல ? என காமெடி செய்தார் . ஏனைய 4 போட்டிகளிலுமே தலை கேட்டுத்தான் டாஸ் தோற்றார் கோலி . இந்த போட்டியிலும் அதே நடந்தது .


காயம் காரணமாக ஹர்திக் பாண்டியா , ஷர்துல் தாகூர் , அக்ஸர் படேல் ஆகிய மூவரும் ஆசிய கோப்பை தொடரிலிருந்து விலக்கப்பட்டு , அவர்களுக்கு பதிலாக மற்ற மூன்று வீரர்கள் துபாய்க்கு அழைக்கப்பட்டுள்ளனர் . 14வது ஆசிய கோப்பை தொடர் ஐக்கிய அரபு அமீரகத்தில் நடந்துவருகிறது . லீக் சுற்று முடிந்து சூப்பர் 4 சுற்று இன்று தொடங்குகிறது . இந்தியா , பாகிஸ்தான் , வங்கதேசம் மற்றும் ஆஃப்கானிஸ்தான் ஆகிய 4 அணிகளும் சூப்பர் 4 சுற்றுக்கு தகுதி பெற்றுள்ளன . சூப்பர் 4 சுற்றில் இன்று இந்தியா மற்றும் வங்கதேச அணிகள் மோதுகின்றன . மற்றொரு போட்டியில் பாகிஸ்தான் மற்றும் ஆஃப்கானிஸ்தான் அணிகள் மோதுகின்றன . இந்நிலையில் , ஆசிய கோப்பை தொடரிலிருந்து மூன்று வீரர்கள் நீக்கப்பட்டு , இந்தியாவிற்கு அனுப்பப்பட்டுள்ளனர் . அவர்களுக்கு பதிலாக வேறு மூன்று வீரர்கள் துபாய்க்கு அழைக்கப்பட்டுள்ளனர் . பாகிஸ்தானுக்கு எதிரான போட்டியில் 18வது ஓவரை வீசும்போது நிலைதடுமாறி கீழே விழுந்து ஹர்திக் பாண்டியாவிற்கு முதுகில் காயம் ஏற்பட்டது . இதையடுத்து அவர் இந்த தொடரிலிருந்து நீக்கப்பட்டுள்ளார் . ஹர்திக் பாண்டியா , ஐபிஎல் , இங்கிலாந்து தொடர் என ஓய்வின்றி அனைத்து வகையான போட்டிகளிலும் ஆடிவருகிறார் . இந்நிலையில் , காயம் காரணமாக இந்த தொடரிலிருந்து நீக்கப்பட்டுள்ளார் . மேலும் ஆசிய கோப்பை தொடரில் முதலிரண்டு போட்டிகளில் ஃபீல்டிங்கின் போது காயமடைந்த ஷர்துல் தாகூர் மற்றும் அக்ஸர் படேல் ஆகிய இருவரும் நீக்கப்பட்டுள்ளனர் . இவர்களுக்கு பதிலாக ஜடேஜா , தீபக் சாஹர் மற்றும் சித்தார்த் கவுல் ஆகிய மூவரும் சேர்க்கப்பட்டு துபாய்க்கு சென்றுள்ளனர் .


கைது மும்பையில் கடந்த 1993 ம் ஆண்டு நடைபெற்ற குண்டு வெடிப்பு வழக்கில் கைது செய்யப்பட்டு 5 வருடங்கள் சிறை தண்டனை விதிக்கப்பட்டது . அதன்பின் இவர் கடந்த 2016 ம் ஆண்டு விடுதலை செய்யப்பட்டார் . தற்போது அவர் மீண்டும் திரைப்படங்களில் நடித்து வருகிறார் . ரசிகை இந்நிலையில் சஞ்சய் தத் மீது தீராத காதல் கொண்ட ரசிகை ஒருவர் தனது சொத்து முழுவதையும் அவருக்கே எழுதி வைத்துள்ளார் . மும்பை மலபார் ஹில்ஸ் பகுதியை சேர்ந்தவர் நிஷி ஹரிச்சந்திர என்ற பெண் சஞ்சய் தத்தின் அதி தீவிர ரசிகையாவார் . உயில் தனது தாயுடன் வசித்து வந்த இவர் சமீபத்தில் நோய் வாய்ப்பட்டு இறந்தார் . அவரது வங்கி கணக்குகள் மற்றும் லாக்கர்களை வங்கி அதிகாரிகள் ஆய்வு செய்த போது வங்கி கணக்கில் இருக்கும் பணம் மற்றும் லாக்கரில் இருக்கும் அனைத்து பொருட்களும் சஞ்சய் தத்துக்கே சொந்தம் என உயில் எழுதி வைத்துள்ளது தெரிய வந்தது . அன்பு இந்த தகவலை கேள்விப்பட்ட சஞ்சய் தத் தனக்கு இப்படிப்பட்ட ரசிகையா என அவரது அன்பில் நெகிழ்ந்து போனாராம் . மேலும் தன் பெயரில் எழுதி வைத்துள்ள அனைத்தையும் அவரது குடும்பத்தினருக்கே திரும்ப கிடைக்க ஏற்பாடு செய்தாராம் சஞ்சய் தத் .


இனியும் வீண் வதந்திகளுக்கு இடம் கொடுக்கவேண்டாம் என்ற எண்ணத்தில் ‘பேட்ட’ மற்றும் ‘விஸ்வாசம்’ தொடர்பான ரிலீஸ் தேதிகளில் ஒரு இறுதிக்கட்ட புரிதலுக்கு வந்திருக்கிறார்கள் இரு படத்தயாரிப்பாளர்களும் . முடிவில் மீசையில் மண் ஒட்டாமல் சரண்டர் ஆகியிருப்பவர் ‘விஸ்வாசம்’ படத்தயாரிப்பாளர் சத்யஜோதி பிலிம்ஸ் தியாகராஜன்தான் . இரு படங்களும் பொங்கலுக்கே எனப் பிடிவாதமாக இருந்த நிலையில் , திரையரங்குகளை பொறுத்தவரை விஸ்வாசத்தை விட பேட்ட படத்தை வெளியிடவே உரிமையாளர்கள் ஆர்வம் காட்டி வருகின்றனர் . மேலும் விஸ்வாசம் படத்தை தயாரித்துள்ள சத்யஜோதி பிலிம்சை விட பேட்ட படத்தை தாயரித்துள்ள சன் பிக்சர்ஸ் வசம் அதிக திரையரங்குகள் உள்ளன . மேலும் சன் டிவி என்கிற மிகப்பெரிய பேனரும் இருப்பதால் சன் பிக்சர்சை பகைத்துக் கொண்டு சத்யஜோதி பிலிம்சின் விஸ்வாசம் படத்தை வெளியிட முன்னணி திரையரங்குகள் தயாராக இல்லை . இந்த நிலையில் தான் விஸ்வாசம் படத்தின் சேட்டிலைட் உரிமையை சன் பிக்சர்ஸ் நிறுவனம் சன் டிவிக்காக வாங்கியுள்ளது . இதனை தொடர்ந்து நடைபெற்ற பேச்சுவார்த்தையின் முடிவில் விஸ்வாசம் படம் பொங்கல் ரேசில் இருந்து விலக முன்வந்துள்ளது . பொங்கல் 14ந் தேதி திங்கட்கிழமை கொண்டாடப்பட உள்ளது . அன்றைய தினம் ரஜினியின் பேட்ட வெளியாவது உறுதியாகிவிட்டது . அதே சமயம் ஜனவரி 10ந் தேதி வியாழனன்று அதாவது பொங்கலுக்கு 4 நாட்கள் முன்னதாக விஸ்வாசத்தை வெளியிட சத்யஜோதி பிலிம்ஸ் ஒப்புக் கொண்டுள்ளது . இதன்படி ‘விஸ்வாசம்’பத்தாம் தேதியன்று தன் இஷ்டப்படி 700 முதல் 800 தியேட்டர்கள் வரை ரிலீஸாகலாம் . ஆனால் படம் ஹிட்டோ ஃப்ளாப்போ சரியாக 14ம் தேதியன்று ‘பேட்ட’ விரும்பும் அவ்வளவு தியேட்டர்களையும் விட்டுக்கொடுத்துவிட வேண்டும் . 10 முதல் 13ந் தேதி வரையிலான 4 நாட்களுக்கு முன்னணி திரையரங்குகள் கிடைத்தால் போதும் வசூலை அள்ளிவிடலாம் அதன் பிறகு பொங்கல் விடுமுறை சமயத்தில் ஓரளவு திரையரங்குகள் கிடைத்தாலே போதும் படம் நல்ல வசூலை குவிக்கும் என்று சத்யஜோதி பிலிம்ஸ் தியாகராஜன் நம்புகிறார் . ஆனால் அஜீத் இதை சுத்தமாக விரும்பவில்லையாம் . ரிலீஸான நான்காவது நாளே தனது படம் நூற்றுக்கணக்கான தியேட்டர்களிலிருந்து தூக்கப்படுவதை பெருத்த அவமானமாகக் கருதுகிறாராம் அஜீத் .


ஐபிஎல் தொடரின் 29வது போட்டி கொல்கத்தா மற்றும் பெங்களூரு அணிகளுக்கு இடையே பெங்களூரு சின்னசாமி மைதானத்தில் நடைபெற்றது . தொடர் தோல்விகளை சந்தித்துவந்த இரு அணிகளுமே வெற்றி பெறும் முனைப்பில் களமிறங்கின . டாஸ் வென்ற கொல்கத்தா கேப்டன் தினேஷ் கார்த்திக் , முதலில் பவுலிங்கை தேர்வு செய்தார் . இந்த போட்டியில் பெங்களூரு அணியில் , டிவில்லியர்ஸுக்கு பதிலாக மெக்கல்லமும் தமிழக வீரர் வாஷிங்டன் சுந்தருக்கு பதிலாக முருகன் அஸ்வினும் களமிறங்கினர் . மனன் வோராவுக்கும் வாய்ப்பு கொடுக்கப்பட்டிருந்தது . இதையடுத்து பெங்களூரு அணியின் தொடக்க வீரர்களாக டி காக்கும் மெக்கல்லமும் களமிறங்கினர் . இருவரும் பெரிதாக அதிரடியாக ஆடவில்லை என்றாலும் நிதானமாக ஆடி விக்கெட்டை விட்டுக்கொடுக்காமல் ரன் சேர்த்தனர் . முதல் விக்கெட்டுக்கு 67 ரன்கள் சேர்த்தனர் . 29 ரன்களில் டிகாக் அவுட்டானார் . 38 ரன்களில் மெக்கல்லமும் அவுட்டானார் . வோரா ரன் ஏதும் எடுக்காமல் பெவிலியன் திரும்பினார் . பொறுப்புடன் ஆடிய கேப்டன் விராட் கோலி , 44 பந்துகளுக்கு 68 ரன்கள் குவித்து கடைசி வரை ஆட்டமிழக்காமல் இருந்தார் . 20 ஓவர் முடிவில் பெங்களூரு அணி , 4 விக்கெட் இழப்பிற்கு 175 ரன்கள் எடுத்தது . 176 ரன்கள் என்ற இலக்குடன் களமிறங்கிய கொல்கத்தா அணியின் தொடக்க வீரர் சுனில் நரைன் வழக்கம்போலவே அதிரடியாக ஆட்டத்தை தொடங்கினார் . தொடக்கத்திலேயே கிறிஸ் லின்னின் கேட்ச் வாய்ப்பை முருகன் அஸ்வின் தவறவிட்டார் . அந்த வாய்ப்பை பயன்படுத்தி கொண்ட லின் , கடைசி வரை ஆட்டமிழக்காமல் அணியை வெற்றியடைய செய்தார் . சுனில் நரைன் 27 ரன்களில் பெவிலியன் திரும்பினார் . கிறிஸ் லின்னுடன் ஜோடி சேர்ந்த உத்தப்பா அதிரடியாக ஆடி , 21 பந்துகளில் 36 ரன்கள் சேர்த்தார் . நிதிஷ் ராணா 15 ரன்னில் காயம் காரணமாக ஆடாமல் பாதியில் பெவிலியன் திரும்பினார் . ரசல் ரன் ஏதும் எடுக்காமலும் அவுட்டாகினர் . தினேஷ் கார்த்திக் 10 பந்துகளில் 23 ரன்கள் அடித்து அணியின் வெற்றியை உறுதி செய்து கொடுத்தார் . கடைசி வரை ஆட்டமிழக்காத கிறிஸ் லின் , 62 ரன்கள் எடுத்தார் . 19 . 1 ஓவருக்கே 176 ரன்கள் எடுத்து கொல்கத்தா அணி வெற்றி பெற்றது . பெங்களூரு அணியை 6 விக்கெட் வித்தியாசத்தில் வீழ்த்தி கொல்கத்தா அணி அபார வெற்றி பெற்றது . கிறிஸ் லின் ஆட்டநாயகனாக தேர்வு செய்யப்பட்டார் .


திமுக செயல்தலைவர் ஸ்டாலினை மாண்புமிகு முதலமைச்சர் என அழைக்கும் காலம் வரும் எனவும் தமிழகத்தில் ஆட்சியை நடத்துவது முதலமைச்சரா ஆளுநரா என்ற சந்தேகம் எழுந்துள்ளது எனவும் மதிமுக பொதுச்செயலாளர் வைகோ தெரிவித்துள்ளார் . ஆர் . கே . நகரில் நீண்ட நாள் இழுப்பறிக்குபிறகு டிசம்பர் 21 ஆம் தேதி நடைபெறவுள்ளது . இதில் அதிமுக சார்பில் மதுசூதனன் , திமுக சார்பில் மருது கணேஷ் , பாஜக சார்பில் கரு . நாகராஜன் , டிடிவி தினகரன் உள்ளிட்ட சுயேச்சைகள் போட்டியிடுகின்றனர் . தேர்தல் பிரசாரத்தில் வேட்பாளர் மதுசூதனனை ஆதரித்து , முதல்வர் எடப்பாடி பழனிசாமி , துணை முதல்வர் ஓ . பன்னீர்செல்வம் மற்றும் அமைச்சர்கள் தொடர் பிரசாரத்தில் ஈடுபட்டுள்ளனர் . தொப்பி சின்னம் மீண்டும் கிடைக்காததால் டிடிவி தினகரன் பிரஷர் குக்கர் சின்னத்துக்கு வாக்குகேட்டு பிரசாரம் செய்து வருகிறார் . இதனிடையே ஆர் . கே . நகரில் கடும் பணப்பட்டுவாடா செய்யப்படுவதாக குற்றச்சாட்டு எழுந்துள்ளது . ஆர் . கே . நகரில் நேர்மையாக தேர்தலை நடத்த முடியவில்லை என்றால் ரத்து செய்து விட்டு செல்லுங்கள் என பாஜக தமிழிசை தெரிவித்து வருகின்றார் . மேலும் எதிர்கட்சிகளும் கடும் குற்றச்சாட்டுக்களை எழுப்பி வருகின்றனர் . இந்நிலையில் , திமுக செயல் தலைவர் ஸ்டாலின் தலைமையில் காசிமேடு பகுதியில் ஆர் . கே . நகர் இடைத்தேர்தல் பிரச்சாரக்கூட்டம் நடைபெற்று வருகின்றது . இதில் மதிமுக பொதுச்செயலாளர் வைகோ கலந்து கொண்டு பேசினார் . அப்போது , திமுக செயல்தலைவர் ஸ்டாலினை மாண்புமிகு முதலமைச்சர் என அழைக்கும் காலம் வரும் எனவும் தமிழகத்தில் ஆட்சியை நடத்துவது முதலமைச்சரா ஆளுநரா என்ற சந்தேகம் எழுந்துள்ளது எனவும் தெரிவித்தார் . இந்தியா என்பது பல தேசிய இனங்களை கொண்ட நாடு எனவும் எனவே மதசார்பின்மையே இந்தியாவின் முதகெலும்பு எனவும் பேசினார் . ஆளுநரின் செயல்பாடுகள் சுயாட்சிக்கும் , ஜனநாயகத்துக்கும் விடப்பட்ட சவால் எனவும் அதிமுக அரசு கொத்தடிமை கூட்டமாக உள்ளது எனவும் தெரிவித்தார் . திராவிட கட்சிகளை வீழ்த்த வேண்டும் என்ற மதவாத சக்திகளின் எண்ணம் நிறைவேறாது எனவும் மதசார்பின்மையை நசுக்க நினைத்தால் தேசிய ஒருமைப்பாடு சிதைந்து விடும் எனவும் குறிப்பிட்டார் . மேலும் தமிழகத்தில் திமுக ஆட்சியைப் பிடிப்பது நிச்சயம் எனவும் மு . க . ஸ்டாலின் முதல்வராவதும் நிச்சயம் என்றார் வைகோ .


சுஷ்மிதா சென் பாலிவுட்டில் மிகப்பிரபலமான நடிகை . இவர் சமீபத்தில் அளித்த பேட்டியின் போது கூறிய சம்பவம் ஒன்று , அனைவரையும் அதிர்ச்சிக்கு உள்ளாக்கியிருக்கிறது . பொதுவாகவே நடிகைகள் என்றால் பார்ப்பவர்களின் கண்ணோட்டம் வேறு விதமாகத்தான் இருக்கிறது . 6 மாதங்களுக்கு முன் நான் ஒரு விருது வழங்கும் விழாவிற்கு சென்றிருந்தேன் . அப்போது கூட்டம் அதிகமாக இருந்தது . அந்த நேரத்தில் யாரோ என்னிடம் தவறாக நடந்து கொண்டதை அறிந்தேன் . உடனே அந்த கையை பிடித்துவிட்டேன் . ஆனால் அதன் பிறகு தான் மிகுந்த அதிர்ச்சி அடைந்தேன் . அவன் ஒரு 15 வயது சிறுவன் . முதலில் தன் மீது எந்த தவறும் இல்லை எனக்கூறி மறுத்த அவன் , பின்னர் தன் தவறை உணர்ந்து மன்னிப்பு கோரினான் . நானும் அவன் வயதை கருத்தில் கொண்டு , அறிவுரை கூறி அனுப்பினேன் என தெரிவித்திருக்கிறார் . கிட்டத்தட்ட 42 வயது இருக்கும் , தனது அம்மாவின் வயதை ஒத்த ஒரு நடிகையிடம் , அந்த சிறுவன் இவ்வாறு நடந்து கொண்டது பிறருக்கு அதிர்ச்சியை ஏற்படுத்தி இருக்கிறது . பெற்றோர் தங்கள் குழந்தைகள் மீதும் அவர்கள் நடவடிக்கைகள் மீதும் , எப்போதும் ஒரு கண் வைத்திருக்க வேண்டும் . சின்ன அலட்சியம் கூட அவர்களை இது போன்ற அழிவுப்பாதையில் அழைத்து செல்லக்கூடும் . என்பதற்கு இது ஒரு உதாரணம் .


போட்டின்னா இப்படி இருக்கனுப்பா ! ! எம்எல்ஏக்கள் நடத்திய தம்பதிகளுக்கிடையேயான முத்தமிடும் போட்டி ! ! ! ஜார்க்கண்டில் பழங்குடியின விழாவில் தம்பதிகள் முத்தமிடும் போட்டியை அம்மாநில எம் . எல் . ஏ . க்கள் இருவர் சேர்ந்து நடத்தியது பெரும் சர்ச்சையை ஏற்படுத்தியுள்ளது . ஜார்க்கண்ட் மாநிலம் பாக்கூர் மாவட்டம் , லிட்டிபாரா என்ற பகுதியில் பழங்குடியினர் ஆண்டு தோறும் கொண்டாடும் திருவிழா நடைபெற்றது . இந்த விழாவில் ஜார்க்கண்ட் முக்தி மோர்ச்சா கட்சியை சேர்ந்த ஜார்கண்ட் முக்தி மோர்ச்சா எம் . எல் . ஏ . க்களான சைமன் மராண்டி , ஸ்டீபன் மராண்டி ஆகியோர் பங்கேற்றனர் . இந்த விழாவில் பல்வேறு போட்டிகள் நடத்தப்பட்டன . இதில் பழங்குடியின தம்பதிகளுக்கிடையே முத்தமிடும் போட்டி நடந்தது . இதில் தம்பதியினர் ஓடி வந்து முத்தமிட்டுக்கொள்வதும் , அதை பொதுமக்கள் பார்த்து ரசிப்பதும் போன்ற புகைப்படம் சமூக வலைதளங்களில் பரவியது . அதுவும் 2 எம்எல்ஏக்கள் முன்னிலையில் இப்போட்டி நடைபெற்றதால் சர்ச்சை எழுந்துள்ளதது . வழக்கம்போல் இந்த விவகாரத்தை கையில் எடுத்துக் கொண்டுள்ள கலாச்சார காவலர்களான பாஜகவினர் இதற்கு கண்டனம் தெரிவித்துள்ளனர் . கலாச்சாரத்தை சீரழிக்கும் விதமாக இந்த விழாவிற்கு ஏற்பாடு செய்த எம் . எல் . ஏக்கள் சைமன் மராண்டி , ஸ்டீபன் மராண்டி ஆகியோரை சஸ்பெண்ட் செய்ய வேண்டும் என பாஜக எம்எல்ஏக்கள் வலியுறுத்தியுள்ளனர் . இந்த சம்பவம் குறித்து விளக்கம் அளித்துள்ள சைமன் மராண்டி , பழங்குடியின மக்களிடையே விவாகரத்து அதிகரித்து வருவதாகவும் , அதை தடுக்கும் நோக்கத்தில் இந்த முத்த போட்டிக்கு ஏற்பாடு செய்ததாகவும் தெரிவித்தார் .


இங்கிலாந்துக்கு எதிரான 3 - ஆவது டெஸ்ட் கிரிக்கெட் போட்டியில் இந்திய அணி 8 விக்கெட்டுகள் வித்தியாசத்தில் செவ்வாய்க்கிழமை அபாரமாக வெற்றிப் பெற்றது . ஐந்து போட்டிகள் கொண்ட டெஸ்ட் தொடரில் 3 போட்டிகள் நிறைவடைந்துள்ள நிலையில் , இந்திய அணி 2 வெற்றிகளுடன் தற்போது முன்னிலை வகிக்கிறது . இந்த இரு அணிகளுக்கு இடையேயான ஆட்டம் மொஹாலியில் கடந்த சனிக்கிழமை தொடங்கியது . டாஸ் வென்று முதலில் பேட் செய்த இங்கிலாந்து அணி , 93.5 ஓவர்களில் அனைத்து விக்கெட்டுகளையும் இழந்து 283 ஓட்டங்கள் எடுத்தது . அந்த அணியில் அதிகபட்சமாக ஜானி பேர்ஸ்டோ 89 ஓட்டங்கள் எடுத்தார் . இந்தியத் தரப்பில் முகமது சமி 3 விக்கெட்டுகள் வீழ்த்தினார் . இதையடுத்து தனது முதல் இன்னிங்ஸை தொடங்கிய இந்திய அணி , 138.2 ஓவர்களில் அனைத்து விக்கெட் இழப்புக்கு 417 ஓட்டங்கள் குவித்தது . இந்தியத் தரப்பில் அதிகபட்சமாக ஜடேஜா 170 பந்துகளுக்கு 10 பவுண்டரி , ஒர் சிக்ஸருடன் 90 ஓட்டங்கள் விளாசினார் . இங்கிலாந்து தரப்பில் பென் ஸ்டோக்ஸ் 5 விக்கெட்டுகள் வீழ்த்தினார் . முதல் இன்னிங்ஸில் 134 ஓட்டங்கள் பின்தங்கிய இங்கிலாந்து அணி , 3 - ஆம் நாளான திங்கள்கிழமை ஆட்டநேர முடிவில் 38 ஓவர்களில் 4 விக்கெட் இழப்புக்கு 78 ஓட்டங்கள் எடுத்திருந்தது . இந்நிலையில் , 4 - ஆவது நாள் ஆட்டத்தை ஜோ ரூட் 36 ஓட்டங்களுடனும் , கேரத் பட்டி ஓட்டங்கள் ஏதுமின்றியும் தொடங்கினர் . இதில் 7 பந்துகளை மட்டுமே சந்தித்த பட்டி , ஓட்டங்கள் ஏதுமின்றி பெவிலியன் திரும்பினார் . அவரைத் தொடர்ந்து ஜோஸ் பட்லர் களமிறங்க , மறுமுனையில் 147 பந்துகளில் அரைசதம் கடந்தார் ஜோ ரூட் . ஜோஸ் பட்லர் 18 ஓட்டங்களில் நடையைக் கட்டினார் . அடுத்து வந்த ஹசீப் ஹமீது சற்று நிலைத்து ஆடினார் . ஜோ ரூட் 78 ஓட்டங்களுக்கு ஆட்டமிழந்தார் . கிறிஸ் வோக்ஸ் 30 , ஆண்டர்சன் 5 ஓட்டங்களில் ஆட்டமிழக்க , ஆதில் ரஷீத் டக் அவுட் ஆனார் . 90 . 2 ஓவர்களில் அனைத்து விக்கெட் இழப்புக்கு 236 ஓட்டங்கள் எடுத்தது இங்கிலாந்து . ஹசீப் ஹமீது 59 ஓட்டங்களுடன் ஆட்டமிழக்காமல் களத்தில் இருந்தார் . இந்தியத் தரப்பில் அஸ்வின் அதிகபட்சமாக 3 விக்கெட்டுகள் வீழ்த்தினார் . இதையடுத்து , 103 ஓட்டங்கள் இலக்காகக் கொண்டு 2 - ஆவது இன்னிங்ஸை தொடங்கியது இந்திய அணி . இதில் முரளி விஜய் ரன்கள் ஏதும் இன்றியும் , புஜாரா 25 ஓட்டங்களிலும் ஆட்டமிழந்தனர் . பார்த்திவ் படேல் அரைசதம் கடந்து 67 ஓட்டங்கள் அடித்து , அணியை வெற்றிக்கு வழி நடத்தினார் . இந்திய அணி 20.2 ஓவர்களில் 2 விக்கெட் இழப்புக்கு 104 ஓட்டங்கள் எடுத்து வெற்றி கண்டது . பார்த்திவ் படேலுன் கேப்டன் கோலி ( 6 ஓட்டங்கள் ) ஆட்டமிழக்காமல் களத்தில் இருந்தார் . முதல் இன்னிங்ஸில் 90 ஓட்டங்கள் விளாசிய ஜடேஜா ஆட்ட நாயகனாக அறிவிக்கப்பட்டார் .


இன்று தொடங்குகிறது பத்தாவது ஐ . பி . எல் . போட்டித் தொடர்… ஐதராபாத் - பெங்களூர் அணிகள் மோதல்… பத்தாவது ஐ . பி . எல் . டுவென்டி - 20 தொடர் , இன்று தொடங்குகிறது . இம்முறை வித்தியாசமாக , எட்டு துவக்க விழாக்கள் எட்டு இடங்களில் நடக்க உள்ளன . பத்தாவது ஐ . பி . எல் . டுவென்டி - 20 தொடர் இன்று தொடங்கி , மே 21 - ம் தேதி வரை நடைபெற உள்ளது . மும்பை , கொல்கத்தா , பெங்களூரு உள்ளிட்ட 8 அணிகள் இதில் பங்கேற்கின்றன . தடை காரணமாக , சென்னை , ராஜஸ்தான் அணிகள் இந்த ஆண்டும் பங்கேற்கவில்லை . 47 நாட்கள் நடைபெற உள்ள இத்தொடரில் , மொத்தம் 60 போட்டிகள் நடைபெறும் . போட்டிகளை நடத்துவது குறித்து , இந்திய கிரிக்கெட் கட்டுப்பாட்டு வாரியத்துக்கும் , மாநில சங்கங்களுக்கும் இடையே மோதல் நிலவுவதால் , இம்முறை , வித்தியாசமாக 8 அணிகளும் தங்களது சொந்த மண்ணில் தனிப்பட்ட முறையில் துவக்க விழா நடத்த முடிவு செய்யப்பட்டுள்ளது . ஐதராபாத்தில் இன்று இரவு 8 மணிக்கு நடைபெறும் தொடக்க ஆட்டத்தில் நடப்பு சாம்பியன் சன் ரைசர்ஸ் ஐதராபாத் - ராயல் சேலஞ்சர்ஸ் பெங்களூர் அணிகள் மோதுகின்றன . சிறந்த அதிரடி வீரர்களை கொண்ட ராயல் சேலஞ்சர்ஸ் பெங்களூர் அணியால் ஒரு முறை கூட ஐ . பி . எல் . கோப்பையை வெல்ல முடியவில்லை . அந்த அணி 3 தடவை இறுதிப்போட்டியில் தோல்வியை தழுவி இருந்தது . இதனால் இந்த முறையாவது கோப்பையை வென்று விட வேண்டும் என்று ஆர்வத்தில் உள்ளது . அனைத்து ஐ . பி . எல் . லிலும் விளையாடிய டெல்லி டேர்டெவில்ஸ் இதுவரை இறுதிப்போட்டிக்கு நுழைந்தது இல்லை . இதனால் இந்த தடவையாவது முன்னேற்றம் காண போராடும் . கொல்கத்தா நைட்ரைடர்ஸ் , மும்பை இந்தியன்ஸ் ஆகிய அணிகள் 3 - வது முறையாகவும் , சன்ரைசர்ஸ் ஐதராபாத் 2 - வது தடவையாகவும் கோப்பையை வெல்லும் வேட்கையில் உள்ளது . இதேபோல கிங்ஸ் லெவன் பஞ்சாப் மற்றும் புதிய அணிகளான ரைசிங் புனே சூப்பர் ஜெய்ன்ட்ஸ் , குஜராத் லயன்ஸ் ஆகிய அணிகளும் முதல் முறையாக கோப்பைக்காக காத்திருக்கின்றன . இன்று ஐதராபாத்தில் நடைபெறும் துவக்க விழாவில் , சீனியர் வீரர்களான சச்சின் டெண்டுல்கர் , வீரேந்திர சேவாக் , ராகுல் டிராவிட் , சவுரவ் கங்குலி மற்றும் லட்சுமண் ஆகியோர் கவுரவிக்கப்பட உள்ளனர்


14வது ஆசிய கோப்பை தொடரின் சூப்பர் 4 சுற்று ஆட்டங்கள் தற்போது நடைபெற்று வருகின்றன . . இதில் , நேற்று நடந்த போட்டியில் இந்தியா பாகிஸ்தானை எதிர்கொண்டது . டாஸ் வென்ற பாகிஸ்தான் பேட்டிங் தேர்வு செய்தது . அந்த அணி 50 ஓவர்கள் முடிவில் 7 விக்கெட் இழப்பிற்கு 237 ரன்கள் எடுத்தது . அடுத்து 238 ரன்களை இலக்காக கொண்டு இந்திய அணி களமிறங்கியது . தொடக்க ஆட்டக்காரர்கள் தவான் மற்றும் ரோகித் சர்மா சிறப்பான ஆட்டத்தை வெளிப்படுத்தி சதம் அடித்து அசத்தினார்கள் . இதனால் 63 பந்துகள் எஞ்சியிருந்த நிலையில் பாகிஸ்தான் அணியை 9 விக்கெட் வித்தியாசத்தில் வீழ்த்தி இந்தியா இறுதி போட்டிக்குள் நுழைந்தது . இந்த போட்டியில் ரோகித் சர்மா 94 ரன்கள் அடித்த போது ஒரு நாள் போட்டியில் 7 ரன்களை கடந்தார் . 181 ஒரு நாள் போட்டிகளில் விளையாடியுள்ள அவர் அதிவேகமாக 7 ஆயிரம் ரன்களை கடந்த 3 - வது இந்திய வீரர் எனும் சாதனையை படைத்தார் . கேப்டன் விராட் கோலி 161 போட்டிகளிலும் , முன்னாள் கேப்டன் சவுரவ் கங்குலி 174 போட்டிகளிலும் 7 ஆயிரம் ரன்களை குவித்து முதல் இரண்டு இடங்களில் உள்ளனர் . பாகிஸ்தான் அணியுடனான நேற்றைய போட்டியில் சதம் அடித்த ரோகித் சர்மா , ஒருநாள் போட்டிகளில் 19 - வது சதத்தை பதிவு செய்ததும் குறிப்பிடத்தக்கது . இதையடுத்து ரொகித் சர்மாவுக்கு பாராட்டுக்கள் குவிந்து வருகின்றன ,


ரஜினியின் பாபா படம் கடந்த 2002 ம் ஆண்டு வெளியானது . அப்போது பாமகவுக்கும் ரஜினி ரசிகர்களுக்கும் இடையே மோதல் எழுந்து , பின்னர் அடங்கியது . பின்னர் 2004 ம் ஆண்டு நடந்த நாடாளுமன்ற தேர்தலின் போது , ராமதாசுக்கு எதிராக ரஜினியின் அறிக்கையும் வெளியானது . அந்த பரபரப்புகள் அனைத்தும் எப்போதோ அடங்கி விட்டன . அதன் பிறகு , ராமதாஸ் இல்ல திருமணத்தில் ரஜினிகாந்த் கலந்து கொண்ட புகைப்படங்களும் வெளியானது . ஆகவே , ரஜினிக்கும் , பாமகவுக்கும் இடையே தற்போது எந்த மோதலும் இல்லை . இந்த நிலையில் , ரசிகர்களோடு ரஜினி புகைப்படம் எடுத்து கொண்டிருப்பதால் , அவர் அரசியலுக்கு வருவாரா ? வரமாட்டாரா ? என்பது பற்றி , அவரை தவிர மற்ற அனைவரும் விவாதித்து வருகின்றனர் . சில அரசியல் தலைவர்கள் அவர் அரசியலுக்கு வரவேண்டும் என்கின்றனர் . ஆனால் , அன்புமணி , சினிமாக்காரர்கள் அரசியலுக்கு வரக்கூடாது என்கிறார் . அது , அவரவர் தனிப்பட்ட கருத்து என்று விட்டு விடாமல் , பரபரப்பான செய்திகளை வெளியிட்டு , ரேட்டிங்கை கூட்ட விரும்பும் சில ஊடகங்கள் , வேறு வழி இல்லாமல் , 2004 ம் ஆண்டு , ராமதாசுக்கு எதிராக ரஜினி வெளியிட்ட அறிக்கையை , தேவை இல்லாமல் மறுபதிப்பு செய்துள்ளன . இதை உணராத பாமக இளைஞர்கள் , ரஜினி , தங்கள் தலைவர் ராமதாஸை விமர்சிப்பதாக எண்ணி , வலை தளங்களில் வசை மாறி பொழிய ஆரம்பித்து விட்டனர் . பின்னர் அது , பத்து வருடங்களுக்கு முற்பட்ட செய்தி என்று அறிந்து , தாமாகவே அமைதி ஆகிவிட்டனர் . பாமக இளைஞர்கள் , நெருப்பு இல்லாமலே தாமாக எரியும் பாஸ்பரஸ் என்று அறிந்தும் , தேவை இல்லாமல் , எதற்காக , பழைய குப்பையை கிளறி தேவை இல்லாமல் சிக்கலை உருவாக்க வேண்டும் என்று பத்திரிகையாளர்கள் முகம் சுளித்து வருகின்றனர் .


பொதுவாக சிறை தண்டனை என்பதே இயல்பான நம்முடைய வாழ்க்கையில் இருந்து நம்மை பிரித்து வைத்து தண்டனை வழங்குவது தான் . சிறை தண்டனைகளின் தன்மை அவரவர் செய்த குற்றத்தின் அடிப்படையில் கொடுக்கப்படும் . அவ்வாறு சிறையில் இருக்கும் காலத்தில் பொது விஷயங்கல் குறித்து அதிகமாக அறிந்து கொள்ள முடியாது தான் ஆனால் செய்தி தாள்கள் போன்ற சில விஷயங்களில் , சிலருக்கு மட்டும் விதிவிலக்குகள் உண்டு இந்த விஷயத்தில் . சொத்துகுவிப்பு வழக்கில் கைதாகி சிறையில் இருக்கும் சசிகலா நாட்டு நடப்பை அறிந்து கொள்ள் தற்போது தொலைக்காட்சிகளை தான் அதிகமாக பார்க்கிறாராம் . அவர் இப்போது இருக்கும் பரப்பன அக்ரஹாரக சிறையில் இருந்த படி நாட்டு நடப்பை அறிந்து கொள்ள அவருக்கு பேப்பர் படிக்க அனுமதி இருந்திருக்கிறது . ஆனால் தற்போது அவர் அங்கு வைத்து பேப்பர் எல்லாம் படிப்பதை விட அதிக ஆர்வம் காட்டுவது டிவி பார்ப்பதற்கு தானாம் . சிறையில் இருக்கும் தொலைக்காட்சியை பார்க்க அவருக்கு சிறிது நேரம் அனுமதி வழங்கப்பட்டிருக்கிறது . இதனால் அங்கு இருக்கும் தொலைக்காட்சியிலேயே செய்திகளை பார்த்து கொள்கிறாராம் . இதற்கு முன்பு தூர்தர்ஷன் சேனல் மட்டுமே அங்கு ஒளிபரப்பப்பட்டு வந்தது . ஆனால் தற்போது வேறு சில சேனல்களும் ஒளிபரப்பபடுவதால் அவருக்கு இன்னும் வசதியாகி இருக்கிறது . சில மணி நேரத்தை அங்கு செலவிடும் சசிகலா தற்போதெல்லாம் அதிகமாக கடிதங்கள் எழுத ஆரம்பித்திருக்கிறாராம் . அதிமுக நிர்வாகிகள் , தினகரன் , ஜெயா டிவி என ஒவ்வொருவருக்கும் அவரது கடிதங்கள் சென்று கொண்டிருக்கிறதாம் . சசிகலா எழுதும் இந்த கடிதங்கள் மிகவும் முக்கியத்துவம் வாய்ந்தனாவாக கருதப்படுகின்றன . இதனால் அதிமுக நிர்வாகிகள் இந்த கடிதங்களை பொக்கிஷமாக பாதுகாத்துவருகின்றனராம் . மேலும் சசிகலா எழுதும் இந்த கடிதங்களை கட்சி இதழான நமது எம்ஜிஆர் - ல் வெளியிட சிறைவிதிகளில் இடம் இருக்கிறாதா என்றும் முயற்சித்து வருகின்றனராம்


இங்கிலாந்துக்கு எதிரான முதல் டெஸ்ட் போட்டியின் முதல் இன்னிங்ஸில் சதமடித்த கோலி , பல சாதனைகளை வாரி குவித்துள்ளார் . இங்கிலாந்தில் அந்த அணிக்கு எதிரான 2014 டெஸ்ட் தொடரில் 10 இன்னிங்ஸிலும் ( 5 போட்டிகள் ) சேர்த்தே 134 ரன்கள் மட்டுமே எடுத்திருந்த கோலி , இந்த முறை முதல் போட்டியின் முதல் இன்னிங்ஸிலேயே சதமடித்து அசத்தினார் . இங்கிலாந்து மண்ணில் இது கோலியின் முதல் டெஸ்ட் சதம் மற்றும் டெஸ்ட் கிரிக்கெட்டில் 22வது சதம் . இந்த சதத்தின் மூலம் பல சாதனைகளை குவித்துள்ளார் கோலி . அந்த சாதனைகளின் பட்டியலை பார்ப்போம் . . 1 . டெஸ்ட் கிரிக்கெட்டில் கேப்டனாக அதிக சதம் அடித்த வீரர்களின் பட்டியலில் மூன்றாமிடத்தை பிடித்துள்ளார் கோலி . நேற்று கோலி அடித்தது கேப்டனாக அவர் அடித்த 15வது டெஸ்ட் சதம் . இந்த பட்டியலில் 25 சதங்களுடன் தென்னாப்பிரிக்க அணியின் முன்னாள் கேப்டன் கிரீம் ஸ்மித் , 19 சதங்களுடன் ரிக்கி பாண்டிங் ஆகியோர் முதல் இரண்டு இடங்களில் உள்ளனர் . 15 சதங்களுடன் மூன்றாவது இடத்தை ஆலன் பார்டர் ( ஆஸ்திரேலியா ) , ஸ்டீவ் வாக் ( ஆஸ்திரேலியா ) மற்றும் ஸ்டீவ் ஸ்மித் ( ஆஸ்திரேலியா ) ஆகியோருடன் கோலி பகிர்ந்துகொள்கிறார் . 2 . குறைந்த இன்னிங்ஸ்களில் 22 டெஸ்ட் சதத்தை அடித்த வீரர்களின் பட்டியலில் டான் பிராட்மேன் ( 58 இன்னிங்ஸ் ) , சுனில் கவாஸ்கர் ( 101 இன்னிங்ஸ் ) , ஸ்டீவ் ஸ்மித் ( 108 இன்னிங்ஸ் ) ஆகியோருக்கு அடுத்தபடியாக கோலி நான்காமிடத்தை பிடித்துள்ளார் . 113 இன்னிங்ஸ்களில் கோலி 22 சதங்களை அடித்துள்ளார் . கோலிக்கு அடுத்த இடத்தில் சச்சின் டெண்டுல்கர் ( 114 இன்னிங்ஸ் ) உள்ளார் . 3 . இங்கிலாந்து மண்ணில் இந்திய அணியின் கேப்டனாக , ஒரு இன்னிங்ஸில் அதிக ரன்கள் குவித்த வீரர்களில் அசாருதீனுக்கு அடுத்து கோலி உள்ளார் . 1990ம் ஆண்டு அசாருதீன் 179 ரன்கள் குவித்துள்ளார் . 149 ரன்களுடன் கோலி இரண்டாமிடத்தில் உள்ளார் .


என்னடி ராதா . . . . . உன் முகம் இஞ்சி தின்ற குரங்கு மாதிரி இருக்கு ? ராதா பாட்டிஃ அக்கா ஓவரா நக்கல் பண்ணாதீங்க அக்கா . இந்த வசனத்தை நம்ம முதலமைச்சரை பார்த்து சொன்னாலாவது சரியா இருக்கும் . சீதா பாட்டிஃ அட ஏன்டி நீ அந்த மனுஷன வம்புக்கு இழுக்கிற ? ராதா பாட்டிஃ அட . . . . நான் வம்புக்கு இழுக்கவில்லை அக்கா . குட்கா புகழ் அமைச்சர் தான் வம்புக்கு இழுக்கிறாராம் . சீதா பாட்டிஃ ஓஹோ . . . அப்படியா . . . ? கொஞ்சம் விவரமா சொல்லேன் ! ராதா பாட்டிஃ தமிழக அமைச்சரவையில் முதல்வருக்கு அடுத்தப்படியா செல்வாக்குடன் இருப்பது இரு ‘மணி’ மந்திரிகள் தானாம் . இவங்க பெயரிலேயே மணி இருப்பது ஒருபுறமிருக்க ‘துட்டு மணி’ விவகாரத்தையும் இவர்கள் தான் கவனித்துக் கொள்கிறார்களாம் . இவர்கள் சொன்னால் அதை அப்படியே செய்து தருவாராம் முதலமைச்சர் . சீதா பாட்டிஃ அதுக்கும் , இதுக்கும் என்ன சம்பந்தம் ? ராதா பாட்டிஃ அந்த இரு மணி அமைச்சர்களும் சிபிஐ சோதனையை பயன்படுத்தி குட்கா மந்திரியை காலி செய்யத் துடிக்கிறார்களாம் . அவர்கள் தான் முதலமைச்சரை சந்தித்து சி . பி . ஐ . சோதனையால் அரசுக்கு கெட்ட பெயர் . எனவே அவரை நீக்க வேண்டும் . அவ்வாறு நீக்கினால் தான் உங்கள் பவர் மற்ற அமைச்சர்களுக்கும் தெரிய வரும் என்று தூபம் போட்டார்களாம் . சீதா பாட்டிஃ அடக்கடவுளே . . . . குட்காவால் தான் அரசுக்கு கெட்ட பெயர் என்றால் அதற்கு முன் அரசுக்கு நல்ல பெயரா இருந்தது ? இதையெல்லாம் கேட்கவே தலை சுத்துதே . சரி அதெல்லாம் இருக்கட்டும் . சாமி என்ன சொன்னாராம் ? ராதா பாட்டிஃ தமது நிழலாக இருக்கும் மணிகள் சொல்வதை தட்ட முடியுமா ? சோதனை முடிந்தவுடன் குட்கா அமைச்சரை அழைத்து பேசினாராம் . ஆனால் , அவரோ கொந்தளித்து விட்டாராம் . முதலமைச்சரில் தொடங்கி எந்த மந்திரி தான் யோக்கியம் என்று முகத்துக்கு நேராகவே கேட்டதால் முதலமைச்சர் கொஞ்சம் ஆடித் தான் போனாராம் . சீதா பாட்டிஃ அப்புறம் என்ன ? ராதா பாட்டிஃ மணி அமைச்சர்கள் தம்மை எப்படியாவது கவிழ்த்து விடுவார்கள் என்று அஞ்சிய குட்கா மந்திரி , எதிரிக்கு எதிரி நண்பன் என்ற கொள்கைப்படி தர்ம யுத்தம் காரருடன் கூட்டணி அமைத்து விட்டாராம் . அதுமட்டுமின்றி , தம்மை அமைச்சர் பதவியிலிருந்து நீக்க முயன்றால் தமக்கு ஆதரவாக உள்ள 5 சட்டமன்ற உறுப்பினர்களுடன் சேர்ந்து அரசைக் கவிழ்க்கவும் தயாராகி விட்டாராம் . சீதா பாட்டிஃ ஆஹா . . . அதிரடித் திருப்பம் தான் . அடுத்தது என்ன ? ராதா பாட்டிஃ வேறென்ன சமாதானப் படலம் தான் . குட்காவை நீக்கினால் தமது நாற்காலியும் ஆட்டம் கண்டு விடுமோ என்று அஞ்சிய பினாமி சாமி அந்த முடிவை கைவிட்டு விட்டாராம் . அதுமட்டுமின்றி குட்காவை பதவி நீக்கத்தேவையில்லை என்று சில அமைச்சர்கள் மூலம் ஊடகங்களிடம் கூற வைத்தாராம் . அதுமட்டுமின்றி குட்கா அமைச்சரையும் நேற்று நேரில் அழைத்து பேசி பதவியில் நீடிக்க சொல்லிவிட்டாராம் . சீதா பாட்டிஃ குட்கா தற்காலிகமாக சமாதானம் ஆகியிருக்கிறாராம் . ஆனாலும் , மணி மந்திரிகள் மீது அவர் கோபமாக இருக்கிறாராம் . ராதா பாட்டிஃ ஏனாம் ? சீதா பாட்டிஃ அது பழைய பகையாம் . கடந்த ஆண்டு ஹவாலாக்காரர் ஆர் . கே . நகர் தொகுதியில் போட்டியிட்ட போது குட்கா மந்திரி தான் வரவு செலவு கணக்குகளைப் பார்த்தாராம் . அப்போதே அவரது வீட்டில் வருமானவரித்துறை சோதனை நடந்தது . அதைத் தொடர்ந்து அவரை நீக்க வேண்டும் என்று இரு மணி அமைச்சர்களும் கொடி பிடித்தார்கள் . ஆனால் , அதை ஹவாலாக்காரர் ஏற்றுக் கொள்ளவில்லை . அப்போது ஏற்பட்ட மோதலின் காரணமாகத் தான் ஹவாலாக்காரர் வெளியேற்றப்பட்டாராம் . ராதா பாட்டிஃ ஓ . . . . அப்ப சோதனை மட்டுமல்ல . . . மோதலும் தொடர்கிறது என்று சொல்லு . ஆனாலும் , இப்போதும் குட்கா அமைச்சரை மணி மந்திரிகளால் நீக்க முடியாமல் போய்விட்டதே . அது அவர்களுக்கு தோல்வி இல்லையா ? சீதா பாட்டிஃ இல்லை என்கிறார்களாம் அவர்கள் . காரணம் கேட்டால் குட்கா மந்திரி விரைவில் மாமியார் வீட்டுக்கே போகப் போகிறார் . அது தங்களுக்கு இறுதி வெற்றியாக அமையும் என்கிறார்களாம் . ராதா பாட்டிஃ ஏதோ நல்லது நடந்தால் சரி தான் . உனக்கு இன்னொரு விஷயம் தெரியுமா ? எப்போதும் நீ தான் கேள்வி கேட்பாய் . நான் பதில் கூறுவேன் . ஆனால் , இன்று நான் கேள்வி கேட்டிருக்கிறேன் . நீ பதில் சொல்லியிருக்கிறாய் சீதா . இப்பல்லாம் நீயும் துப்பறிவாளினி விட்டாய் சீதா . சீதா பாட்டிஃ அப்ப . . . . ராதாவை விஞ்சிய சீதான்னு சொல்லுங்க அக்கா !


களத்தில் இறங்கி சதங்களை விளாசுவதை கோலியின் வாடிக்கையாகிவிட்டது என மாஸ்டர் பிளாஸ்டர் சச்சின் டெண்டுல்கர் பாராட்டியுள்ளார் . தென்னாப்பிரிக்காவுக்கு எதிரான 6 போட்டிகள் கொண்ட ஒருநாள் தொடரில் 3 - 1 என இந்தியா முன்னிலை வகிக்கிறது . மூன்று ஒருநாள் போட்டிகளின் வெற்றிகளின் கேப்டன் கோலியின் பங்களிப்பு அளப்பரியது . முதல் ஒருநாள் போட்டியில் 270 என்ற இலக்கை விரட்டிய இந்திய அணியின் கேப்டன் கோலி சதம் விளாசினார் . கோலி - ரஹானேவின் சிறப்பான ஆட்டத்தால் இந்திய அணி வெற்றி பெற்றது . இரண்டாவது போட்டியில் வென்ற இந்திய அணி , நேற்று நடந்த மூன்றாவது போட்டியிலும் வெற்றி பெற்றது . நேற்றைய போட்டியில் தனது 34வது ஒருநாள் சதத்தை கோலி பதிவு செய்தார் . இந்த தொடரில் கோலியின் இரண்டாவது சதம் இது . ஒவ்வொரு போட்டியிலும் சாதனைகளை குவித்துவரும் கோலி , நேற்று அடித்த சதத்தின் மூலம் , கேப்டனாக ஒருநாள் போட்டிகளில் அதிக சதம் அடித்த இந்திய கேப்டன் என்ற பெருமையை பெற்றார் . ஒருநாள் அரங்கில் 34வது சதத்தை பதிவுசெய்த கோலிக்கு மாஸ்டர் பிளாஸ்டர் சச்சின் டெண்டுல்கர் டுவிட்டரில் வாழ்த்து தெரிவித்துள்ளார் . இதுதொடர்பான சச்சினின் டுவிட்டர் பதிவில் , களத்தில் இறங்கி சதங்களை விளாசுவதை கோலி வாடிக்கையாக கொண்டுள்ளார் . ஒருநாள் கிரிக்கெட்டில் 34வது சதத்தை அடித்ததற்கு பாராட்டுகள் . இதேபோன்று தொடர்ந்து கோலி ரன்களை குவிக்க வாழ்த்துக்கள் என சச்சின் பதிவிட்டுள்ளார் . < blockquote class = " twitter - tweet " data - lang = " en " > < p lang = " en " dir = " ltr " > Stepping out on the field and scoring centuries has become a regularity for < a href = " https : / / twitter . com / imVkohli ? ref _ src = twsrc % 5Etfw " > @ imVkohli < / a > . Congratulations on your 34th ODI ton ! Keep the runs flowing always . < a href = " https : / / twitter . com / hashtag / INDvsSA ? src = hash & amp ; ref _ src = twsrc % 5Etfw " > # INDvsSA < / a > < a href = " https : / / t . co / 4eyuMUpl12 " > pic . twitter . com / 4eyuMUpl12 < / a > < / p > & mdash ; Sachin Tendulkar ( @ sachin _ rt ) < a href = " https : / / twitter . com / sachin _ rt / status / 961265431544844288 ? ref _ src = twsrc % 5Etfw " > February 7,2018 < / a > < / blockquote > < script async src = " https : / / platform . twitter . com / widgets . js " charset = " utf - 8 " > < / script > சச்சினின் மிகப்பெரிய ரசிகரான கோலிக்கு , சச்சினின் பாராட்டு மேலும் உத்வேகத்தை கொடுத்துள்ளது என்றே கூறவேண்டும் .


ஷாங்காய் மாஸ்டர்ஸ் டென்னிஸ் போட்டியின் இறுதி சுற்றில் உலகின் முதல்நிலை வீரரான ரஃபேல் நடாலை வீழ்த்தி , ரோஜர் ஃபெடரர் இரண்டாவது முறையாக சாம்பியன் பட்டம் வென்று அசத்தியுள்ளார் . ஷாங்காய் மாஸ்டர்ஸ் டென்னிஸ் போட்டி சீனாவின் ஷாங்காய் நகரில் நேற்று நடைபெற்றது . இதன் இறுதிச் சுற்றில் உலகின் இரண்டாம் நிலை வீரரான ரோஜர் ஃபெடரர் , உலகின் முதல் நிலை வீரரான ஸ்பெயினின் ரஃபேல் நடால் ஆகியோர் மோதினர் . இதில் , 6 - 4,6 - 3 என்ற நேர் செட்களில் ரஃபேல் நடாலை வீழ்த்தினார் ரோஜர் ஃபெடரர் . நடாலுக்கு எதிராக தொடர்ச்சியாக 5 - வது வெற்றியைப் பெற்றுள்ளார் ரோஜர் ஃபெடரர் . இந்த ஆண்டில் மட்டும் 6 - வது பட்டம் வென்றிருக்கும் ஃபெடரர் ஒட்டுமொத்தத்தில் வென்ற 94 - வது பட்டம் இது . இதன்மூலம் இவான் லென்டிலின் சாதனையை சமன் செய்தார் ஃபெடரர் . இதுதவிர நடாலுடன் இதுவரை 38 ஆட்டங்களில் மோதியுள்ள ஃபெடரர் , 15 - ஆவது வெற்றியைப் பெற்றுள்ளார் . வெற்றி குறித்து ஃபெடரர் பேசியதுஃ " இந்த வாரம் கடினமானதாக அமைந்தது . தொடர்ச்சியாக 5 ஆட்டங்களில் விளையாடுவது என்பது எந்தவொரு வீரருக்குமே உடலளவில் கடினமானதாகும் . எனினும் , இந்த வாரம் முழுவதும் நான் சிறப்பாக ஆடியதாக நினைக்கிறேன் . மிகச்சிறப்பாக சர்வீஸ் அடித்ததோடு , சில அற்புதமான ஆட்டங்களை ஆடியிருக்கிறேன் ' என்று மகிழ்ச்சியுடன் தெரிவித்தார் .


வெளி மாநிலம் சென்று நீட் தேர்வெழுதும் மாணவர்களுக்கு விமான கட்டணம் , பெற்றோருடன் தங்கும் வசதி உள்ளிட்டவைகளை அரசு செய்து தர வேண்டும் என்று திமுக செயல் தலைவர் மு . க . ஸ்டாலின் கூறியுள்ளார் . மருத்துவ மாணவர் சேரக்கைக்காக வரும் 6 ஆம் தேதி அன்று நீட் தேர்வு நடைபெற உள்ளது . தூத்துக்குடி , திருநெல்வேலி , கன்னியாகுமரி மாவட்டங்களைச் சேர்ந்த மாணவர்கள் எழுத உள்ளனர் . அவர்களுக்கு கேரளா மற்றும் ராஜஸ்தானில் தேர்வு மையங்கள் ஒதுக்கப்பட்டுள்ளன . இது தொடர்பாக சென்னை உயர்நீதிமன்றத்தில் வழக்கு ஒன்று தொடரப்பட்டது . இதனை விசாரித்த நீதிமன்றம் , அண்டை மாநிலங்களில் நீட் தேர்வு மையங்கள் ஒதுக்கப்பட்டால் , மாணவர்களுக்கு மனதளவில் பாதிப்பு ஏற்படும் என்றும் பொருளாதார ரீதியாகவும் மாணவர்கள் பாதிக்கப்படுவார்கள் என்றும் ஆகவே கூடுதல் தேர்வு மையங்கள் ஏற்படுத்தி தமிழ்நாட்டு மாணவர்களுக்கு தமிழ்நாட்டிலேயே தேர்வு மையங்கள் ஒதுக்க வேண்டும் என்று சென்னை உயர்நீதிமன்றம் உத்தரவிட்டது . ஆனால் , தமிழக மாணவர்களுக்கு தமிழகத்திலேயே தேர்வு மையங்கள் அமைக்க போதிய காலம் இல்லை என்று சிபிஎஸ்இ பதிலளித்தது . சிபிஎஸ்இ கோரிக்கையை ஏற்ற உச்சநீதிமன்றம் , தமிழகத்தில் தேர்வு மையங்களை ஒதுக்கீடு செய்ய மறுப்பு தெரிவித்து . தமிழக மாணவர்கள் சிபிஎஸ்இ ஒதுக்கீடு செய்த தேர்வு மையங்களில்தான் தேர்வு எழுத வேண்டும் என்று உத்தரவிட்டிருந்தது . வெளி மாநிலங்களுக்குச் சென்று நீட் தேர்வெழுதும் மாணவர்களுக்கு விமான கட்டணம் பெற்றோருடன் தங்கும் வசதி உள்ளிட்டவைகளை அரசு செய்ய வேண்டும் என்ற கோரிக்கை வலுத்து வருகிறது . கோவையில் , செய்தியார்களிடம் பேசிய மு . க . ஸ்டாலின் நீட் தேர்வுக்கு வெளிமாநிலம் செல்லும் மாணவர்கள் மற்றும் அவருடன் செல்லும் பெற்றோருக்கு விமான கட்டணம் , தங்கும் வசதி உள்ளிட்டவைகளை அரசு செய்ய வேண்டும் என்று கோரிக்கை விடுத்துள்ளார் . இதேபோல் சமூக சமத்துவத்துக்கான மருத்துவர் ரவீந்திரநாத் , அரசு நினைத்தால் தமிழகத்திலேயே நீட் தேர்வு மையம் உருவாக்க முடியும் . வெளி மாநிலம் செல்லும் தமிழக மாணவர்களுக்கு அரசு உதவ வேண்டும என்று கூறினார் . இது தமிழக மாணவர்களுக்கு எதிராக மத்திய அரசு தொடர்ந்து செயல்பட்டு வருவதாகவும் அவர் குற்றம் சாட்டியுள்ளார் . மத்திய அரசோடு தமிழக அரசும் மாணவர்கள் மீது நடத்தப்படும் தாக்குதல் என்றே இது கருதப்படும் என்றும் ரவிந்திரநாத் கூறினார் . தமிழக பாஜக தலைவர் தமிழிசை சௌந்தரராஜன் , நீட் தேர்வு எழுத செல்லும் மாணவர்களின் பயணச் செலவை தமிழக அரசே ஏற்க வேண்டும் . மாணவர்களின் எண்ணிக்கைகேற்ப நீட் தேர்வு மையங்களை அதிகப்படுத்தி இருக்க வேண்டும் என்றார் .


ஐபிஎல்லில் சன்ரைசர்ஸ் ஹைதராபாத் அணிக்காக ஆடிவரும் ரஷீத் கானை ஆரம்பத்தில் சேவாக் மற்றும் காம்பீர் ஆகியோர் புறக்கணித்ததாக ஆஃப்கானிஸ்தான் அணியின் முன்னாள் பயிற்சியாளர் லால்சந்த் ராஜ்பூட் தெரிவித்துள்ளார் . ஐபிஎல்லில் சன்ரைசர்ஸ் ஹைதராபாத் அணியில் ஆடிவருகிறார் ஆஃப்கானிஸ்தான் லெக் ஸ்பின்னர் ரஷீத் கான் . இவர் பவுலிங் மட்டுமல்லாமல் தேவையான நேரங்களில் பேட்டிங்கும் சிறப்பாகவே ஆடுகிறார் . நடந்து முடிந்த ஐபிஎல் சீசனில் ஹைதராபாத் அணி , இறுதி போட்டிக்கு தகுதி பெறுவதற்கு ரஷீத் கானும் முக்கியமான காரணம் . 19 வயதே ஆன ரஷீத் கான் , இந்த இளம் வயதிலேயே சாதனைகளை குவித்துவருகிறார் . ரஷீத் கானின் ஸ்பின் பவுலிங்கை கண்டு வியந்த சச்சின் டெண்டுல்கர் , டி20 போட்டிகளில் ரஷீத் கான் , உலத்தரம் வாய்ந்த ஸ்பின் பவுலர் என புகழாரம் சூட்டினார் . ராகுல் டிராவிட்டும் ரஷீத் கானை பாராட்டினார் . நடந்து முடிந்த ஐபிஎல் சீசனில் , சமகால கிரிக்கெட்டில் சிறந்த பேட்ஸ்மேன்களான தோனி , கோலி , டிவில்லியர்ஸ் ஆகிய மூன்று விக்கெட்டுகளையும் வீழ்த்தினார் . ஐபிஎல்லில் மிரட்டிய ரஷீத் கானை தொடக்கத்தில் இரண்டு அணிகள் நிராகரித்துள்ளன . இதுதொடர்பாக கருத்து தெரிவித்துள்ள ஆஃப்கானிஸ்தான் அணியின் முன்னாள் பயிற்சியாளர் லால்சந்த் ராஜ்பூட் , நான் ஆஃப்கானிஸ்தான் அணியின் பயிற்சியாளரான போது , ரஷீத் கானை அறிமுகப்படுத்தினேன் . அவர் சிறப்பாக பந்துவீசினார் . நல்ல வேகத்துடனும் வித்தியாசமான ஸ்டைலிலும் பந்துவீசினார் . 2016ம் ஆண்டில் , பஞ்சாப் அணியின் ஆலோசகர் சேவாக்கிடம் ரஷீத் குறித்து கூறினேன் . பஞ்சாப் அணியில் ஸ்பின்னர்கள் பெரிதாக இல்லையே . . ? ரஷீத்தை முயற்சி செய்து பார்க்கலாம் என்றேன் . ஆனால் பஞ்சாப் அணியில் ஸ்பின்னராக அக்சர் படேல் இருக்கிறார் என்றும் ஆல்ரவுண்டர் தான் தேவை என்றும் சேவாக் கூறிவிட்டார் . அதன்பிறகு கொல்கத்தா கேப்டன் காம்பீரிடம் ரஷீத் குறித்து கூறினேன் . அவரும் சுனில் நரைன் , குல்தீப் யாதவ் இருப்பதால் , ரஷீத்தை நிராகரித்தார் . பிறகு , ஹைதராபாத் அணியின் பயிற்சியாளர் லக்ஷ்மணை தொடர்பு கொண்டு ரஷீத்தின் பவுலிங்கை பார்க்கும்படி கோரினேன் . அவரும் ரஷீத் ஆடிய சில போட்டிகளை பார்த்து , பிறகு அணியில் எடுத்துக்கொண்டார் என லால்சந்த் ராஜ்பூட் தெரிவித்துள்ளார் . 2017லிருந்து கடந்த இரண்டு சீசன்களாக சன்ரைசர்ஸ் ஹைதராபாத் அணிக்காக ஆடிவருகிறார் . இனிவரும் சீசன்களிலும் அந்த அணியால் அவர் தக்கவைக்கப்படுவது உறுதி .


தமிழக முதலமைச்சராக இருந்த ஜெயலலிதாவுக்கு கடந்த 2016 ஆம் ஆண்டு செப்டம்பர் 22 ஆம் தேதி திடீர் என உடல்நலக்குறைவு ஏற்பட்டது . இதையடுத்து அவர் அப்பல்லோ மருத்துவமனையில் அனுமதிக்கப்பட்டார் . அவருக்கு தீவிர சிசிச்சை அளித்தும் பலனில்லாமல் டிசம்பர் மாதம் 5 ஆம் தேதி இதே நாளில் மரணமடைந்தார் . ஜெயலலிதாவின் மறைவு செய்தி கேட்டு தமிழக்தில் உள்ள லட்சக்கணக்கான தொண்டர்கள் கண்ணீர்விட்டு கதறி அழுதனர் . சென்னையை நோக்கி தமிழகம் முழுவதும் இருந்து ஆண்களும் , பெண்களும் ஓடோடி வந்து ஜெயலலிதாவுக்கு அஞ்சலி செலுத்தினர் . ஜெயலலிதாவின் அற்புத திட்டங்களால் அவரை மிகவும் நேசித்த தொண்டர்கள் ஜெயலலிதாவின் உடலைப் பார்த்து கதறி அழுதனர் . இதையடுத்து அவரது உடல் மெரினாவில் உள்ள எம்ஜிஆர் நினைவிடம் அருகே அடக்கம் செய்யப்பட்டது . இந்நிலையில் இன்று ஜெயலலிதா இறந்த 2 ஆவது ஆண்டு நினைவு தினம் அனுசரிக்கப்படுகிறது . இதையயொட்டி அவரது சமாதி அழகிய சிவப்பு பூக்களால் அலங்கரிக்கப்பட்டுள்ளது . பலத்த போலீஸ் பாதுகாப்பு போடப்பட்டுள்ளது . இன்று அதிகாலையிலேயே அங்கு குவிந்த தொண்டர்கள் ஜெயலலிதாவின் சமாதியில் கண்ணீருடன் அஞ்சலி செலுத்தி வருகின்றனர் . தொடர்ந்து அதிமுக மற்றும் அமமுக கட்சியினர் அஞ்சலி செலுத்துகின்றனர் .


அம்மா மக்கள் முன்னேற்ற கழகத்தின் துணை பொது செயலாளர் டி . டி . வி . தினகரன் ஆதரவாளர்கள் வெற்றிவேல் , தங்க தமிழ்செல்வன் உள்ளிட்ட 18 பேரையும் , சபாநாயகர் தகுதி நீக்கம் செய்தது செல்லும் என்று உயர்நீதிமன்றம் தீர்ப்பு வழங்கியதை அடுத்து , இது குறித்து மேல்முறையீடு செய்வதா ? அல்லது இடைத்தேர்தலை சந்திப்பதா ? என்பது குறித்து தினகரன் தரப்பு தீவிர ஆலோசனை நடத்தியது . உயர்நீதிமன்றத்தின் தீர்ப்பு , தினகரன் தரப்புக்கு பின்னடைவாக இருந்ததாக பார்க்கப்பட்டது . உயர்நீதிமன்ற தீர்ப்பை எதிர்த்து டிடிவி தினகரன் தரப்பு , உச்சநீதிமன்றத்தில் மேல்முறையீடு செய்யப்படலாம் என்றும் எதிர்பார்க்கப்பட்டது . இதனிடையே காலியாக உள்ள 20 தொகுதிகளுக்கும் எந்த நேரத்தில் இடைத்தேர்தல் அறிவிக்கப்படலாம் என்றும் , அறிவிப்புக்கு முன்னரே 20 தொகுதிகளிலும் தேர்தல் பணிக்குழு பொறுப்பாளர்களை அதிமுக நியமித்தது . இடைத்தேர்தலுக்காக அரசியல் கட்சிகள் , தங்களை தயார்படுத்தி வருகின்றன . இந்த நிலையில் , 18 எம்எல்ஏக்கள் தகுதி நீக்கம் செய்யப்பட்டதை எதிர்த்து மேல்முறையீடு செய்யப்போவதில்லை என்றும் 20 தொகுதிகளிலும் இடைத்தேர்தலை சந்திக்க தயார் எனவும் டிடிவி தினகரன் தெரிவித்துள்ளார் .


அம்பாதி ராயுடு யோ யோ டெஸ்டில் தேர்வாகி ஆசிய கோப்பையில் மீண்டும் இந்திய அணியில் ரீ எண்ட்ரி கொடுத்தார் . ஆசிய கோப்பை தொடரில் ரோஹித் சர்மா தலைமையிலான இந்திய அணியில் ராயுடு அனைத்து போட்டிகளிலும் இடம்பெற்று ஆடினார் . ஆசிய கோப்பை தொடரில் கிடைத்த வாய்ப்பை ஓரளவிற்கு பயன்படுத்திக்கொண்டார் . அதுவும் கோலியின் மூன்றாமிடத்தில் களமிறங்கிய ராயுடு , சவாலான அந்த காரியத்தை ஓரளவிற்கு சிறப்பாகவே செய்தார் . ஆசிய கோப்பையில் 6 போட்டிகளில் 43 சராசரியுடன் 175 ரன்களை சேர்த்தார் . ஆசிய கோப்பை தொடரின் பெரும்பாலான போட்டிகளில் தொடக்க வீரர்களே சிறப்பாக ஆடிவிட்டதால் , இக்கட்டான நிலையில் ராயுடு களமிறங்கவில்லை . எல்லா போட்டிகளிலுமே அணி நல்ல நிலையில் இருக்கும்போதுதான் களமிறங்கினார் . ஆஃப்கானிஸ்தானுக்கு எதிரான போட்டியில் தொடக்க வீரராக களமிறங்கும் வாய்ப்பை பெற்ற ராயுடு , அதிலும் அரைசதம் அடித்தார் . இவ்வாறு ஆசிய கோப்பையில் நன்றாக ஆடிய ராயுடு , வெஸ்ட் இண்டீஸுக்கு எதிரான ஒருநாள் தொடரில் அணியில் ஆடும் நம்பிக்கையில் உள்ளார் . கிடைக்கும் வாய்ப்புகளையும் இந்திய அணியில் மிடில் ஆர்டர் தேவையையும் பயன்படுத்தி நன்றாக ஆடி உலக கோப்பைக்கான இந்திய அணியில் இடம்பிடிக்கும் முனைப்பில் உள்ளார் ராயுடு . இந்நிலையில் , விஜய் ஹசாரே தொடரில் ராயுடு ஹைதராபாத் அணிக்காக ஆடுவார் என்று எதிர்பார்த்தால் , அவர் ஆடவில்லை . ஹைதராபாத் கிரிக்கெட் சங்கத்தின் அனைத்துவிதமான அணிகளுக்கும் கேப்டனாக ராயுடு உள்ளார் . ஆனால் விஜய் ஹசாரே தொடரில் ராயுடு ஆடவில்லை . ஆசிய கோப்பை தொடர் முடிந்து திரும்புவது குறித்தும் ஹைதராபாத் கிரிக்கெட் சங்கத்திற்கு ராயுடு தகவல் தெரிவிக்கவில்லை . விஜய் ஹசாரேவில் ஆடாதது குறித்தும் எதுவும் தகவல் சொல்லவில்லை என ஹைதராபாத் கிரிக்கெட் சங்க செயலாளர் ஷே நாராயண் தெரிவித்துள்ளார் .


காவிரி வரைவு வாரியத்தின் திட்டத்தை மத்திய அரசு மே 14 அன்று உச்ச நீதிமன்றத்திடம் தாக்கல் செய்தது . அதன் நகல் தமிழகம் , பாண்டிச்சேரி , கேரளா , கர்நாடகாவுக்கு அளிக்கப்பட்டு அதன் மீது இன்று உச்ச நீதிமன்றத்தின் இன்று விசாரணை நடைபெற்றது அதன் படி காவிரி அமைப்பின் தலைவராக ஓய்வு பெற்ற நீதிபதி தலைவராக வேண்டும் என்கிற தமிழக அரசின் கோரிக்கையை தலைமை நீதிபதி நிராகரித்தார் . காவிரி வழக்கை ஒத்தி வைக்க கர்நாடாக கோரிக்கை அரசு அமையாததால் ஜூலையில் வழக்கை விசாரிக்க கோரிக்கை வைத்தது கர்நாடாக அரசு இதனை நீதிமன்றம நிராகரித்துள்ளது . உடனடியாக நாளே மத்திய அரசு பதிலளிக்க வேண்டும் என உத்தரவிட்டது . அமைப்புக்கு காவிரி மேலாண்மை வாரியம் என்று பெயர் வைக்க வேண்டும் என்னும் தமிழக அரசு கோரிக்கை காவிரி மேலாண்மை வாரியம் என்று பெயர் வைப்பதில் எந்த ஒரு ஆட்சேபமும் இல்லை - மத்திய அரசும் கர்நாடகமும் ஒத்துக்கொண்டுள்ளது . காவிரி அமைப்பின் தலைமையக்த்தை பெங்களூருக்கு பதில் டெல்லியில் அமைக்க கோரிக்கை . நீர் திறக்கு அதிகாரம் அமைப்புக்கு தேவைஃ தமிழக அரசு கோரிக்கைஅணைகளி நீர் திறக்கும் அதிகாரம் காவிரி அமைப்புக்கு கொடுக்குமாறு நீர் பங்கீடு குறித்த இறுதி முடிகளை வாரியமே எடுக்கும் மத்தியரசு அதிகாரம் இல்லையென கூறியுள்ளது . அணைகளில் தண்ணீர் திறக்கு அதிகாரம் வாரியத்து வேண்டும் என்கிற கோரிக்கை பதில் நாளை சொல்லப்படும் எனக் கூறி வழக்கை நாளைக்கு ஒத்தி வைத்தது சுப்ரீம் கோர்ட்


' எலி ' படத்தில் ஏற்பட்ட 1 கோடி நஷ்டத்தை ஏற்க மறுத்து நடிகர் வடிவேலு மதுரையில் தலைமறைவாகியுள்ள உள்ள சம்பவம் பரபரப்பை ஏற்படுத்தியுள்ளது . நடிகர் வடிவேலுஃ தமிழ் சினிமாவில் ஈடு இணை இல்லா காமெடி நடிகர் ' வைகை புயல் வடிவேலு ' . தற்போது புதிதாக 100 காமெடி நடிகர்கள் நடித்து கொண்டிருந்தாலும் , இவருக்கு இணையாக ஒருவரால் கூட வர முடியவில்லை என்பது நிதர்சனமான உண்மை . ஹீரோவாக வடிவேலுஃ ' இம்சை அரசன் 23 ஆம் புலிகேசி ' படத்தில் ஹீரோவாக நடித்து வெற்றி பெற்ற பின் தொடர்ந்து ஹீரோவாக கதையம்சம் கொண்ட கதைகளையே தேர்வு செய்து நடிக்க துவங்கினார் வடிவேலு . இந்த படத்தை தொடர்ந்து இவர் ஹீரோவாக நடித்த , எலி , தென்னாலிராமன் போன்ற படங்கள் எதிர்ப்பார்த்த அளவிற்கு ரசிகர்கள் மத்தியில் வரவேற்ப்பை பெறவில்லை . எலி பட நஷ்டம்ஃ இந்நிலையில் , கடந்த 2015 ஆம் ஆண்டு , வடிவேலு இயக்குனர் யுவராஜ் தயாளன் இயக்கத்தில் நடித்தார் . இந்த படத்தின் தயாரிப்பு செலவுகளுக்கு , வடிவேலு சிபாரிசின் பெயரில் ராம்பிரபு என்பவர் தயாரிப்பாளர் சதீஷ் என்பவருக்கு ஒரு கோடி ரூபாய் கடனாக கொடுத்துள்ளார் . படம் வெளியானதும் இந்த தொகையை திருப்பி கொடுதுவிடுவதாகவும் வாக்குறுதி கொடுத்துள்ளார் . ஆனால் ' எலி ' திரைப்படம் படு தோல்வி அடைந்ததால் பட தயாரிப்பாளர் சதீஷ் , கடனாக பெற்ற 1 கோடி ரூபாய் பணத்தை வடிவேலுவிடம் பெற்றுக்கொள்ளும் படி கூறியுள்ளார் . பல வருடங்களாக போராடியும் வடிவேலு மற்றும் சதீஷ் இருவரும் பணத்தை திருப்பி கொடுக்காததால் . ராம்பிரபு சென்னை குற்றபிரிவு போலீசாரிடம் புகார் கொடுத்தார் . இந்த புகாரின் அடிப்படையில் , தற்போது பட தயாரிப்பாளர் சதீஷிடம் விசாரணை செய்து வரும் போலீசார் , இந்த புகார் சம்பந்தாக நடிகர் வடிவேலுவையும் தேடி வருகின்றனர் . மேலும் தற்போது வடிவேலு அவருடைய சொந்த ஊரான , மதுரையில் பதுங்கி உள்ளார் என கூறப்படுகிறது . இந்த படத்தின் தோல்வி குறித்து இயக்குனர் தரப்பில் இருந்து கூறப்பட்டுள்ளது . . . ' படத்தை நான் இயக்கி இருந்தாலும் , அனைத்து காட்சிகளிலும் வடிவேலுவின் தலையீடு இருந்தது , தான் இந்த படத்தின் தோல்விக்கு முக்கிய காரணம் என கூறியுள்ளதாக கூறப்படுகிறது . ஏற்கனவே , ' 23 ஆம் புலிகேசி ' படத்தின் சர்ச்சையில் இருந்து தற்போது தான் வடிவேலு மீண்டு வந்த நிலையில் , இப்போது எலி பட சர்ச்சையில் சிக்கி தலை மறைவாகி உள்ளது திரைப்பட வட்டாரத்தில் பரபரப்பை ஏற்படுத்தியுள்ளது .


தெலுங்கு நடிகை ஸ்ரீ ரெட்டி தன்னை படவாய்ப்பு தருவதாக கூறி பாலியல் தொல்லைகள் செய்தவர்களை பட்டியலிட்டதால் தெலுங்கு சினிமா உலகம் பரபரப்பானது போல தற்போது தமிழ் திரையுலகமும் பரபரப்புக்கு தயாராகி வருகிறது . ஆமாம் . . . தெலுங்கு திரைப்பட உலகில் நடிகைகளை படுக்கை அறைக்கு அழைப்பதாக கூறி ஸ்ரீ ரெட்டி என்ற நடிகை ' ' ஸ்ரீ லீக்ஸ் ' ' என்ற பெயரில் நடிகைகளிடம் தவறாக நடந்தவர்கள் பெயர்களையும் , புகைப்படங்களையும் வெளியிடப்போவதாக கடந்த சில மாதங்களுக்கு முன் அதிச்சியை ஏற்படுத்தினார் . மேலும் , படுக்கை அறைக்கு நடிகைகள் அழைக்கப்படுவதைக் கண்டித்து எந்த நடவடிக்கையும் எடுக்காமல் தெலுங்கு திரைபட உலகம் அமைதியாக இருப்பதாக கூறி , ஆந்திரா திரைப்பட வர்த்தக சபை கட்டிடம் முன்பு அரை நிர்வாணப் போராட்டத்தில் ஸ்ரீ ரெட்டி ஈடுபட்டார் . சில நடிகர்களும் , தயாரிப்பாளர்களும் ஐதராபாத்தில் உள்ள ஸ்டூடியோக்களை சிவப்பு விளக்கு பகுதியாக பயன்படுத்தி அங்கு பெண்களிடம் செக்ஸ் வைத்துக்கொள்வதாகவும் குற்றம்சாட்டி இருந்தார் . மேலும் சமீபத்தில் , தமிழ் சினிமா மீது எனக்கு எப்போதும் மரியாதை உண்டு . ஆனால் , இங்கும் பாலியல் தொந்தரவு இருக்கிறது . ஒரு மிகப்பெரிய இயக்குநர் , பட வாய்ப்புத் தருவதாகக் கூறி என்னை பயன்படுத்திக்கொண்டார் . நேரம் வரும்போது கண்டிப்பாக அதை பகிரங்கமாக சொல்வேன் என்று ஸ்ரீ ரெட்டி கூறியிருந்தார் . முருகதாஸ் ஜி . எப்படி இருக்கீங்க . . . கிரீன் பார்க் ஓட்டல் ஞாபகம் இருக்கா ? வெள்ளி கொண்டா ஸ்ரீனிவாஸ் மூலம் நாம் சந்தித்தோம் . எனக்கு வாய்ப்பு தருவதாக சொல்லியிருந்தீர்கள் . ஆனால் , நாம் நிறைய . . . . ? இன்னும் நீங்கள் எந்த வாய்ப்பும் தரவில்லை . நீங்கள் எப்போதும் நல்ல மனிதர் என பதிவு செய்திருக்கிறார் . ஸ்ரீரெட்டி இப்படி பதிவு செய்திருப்பது , தமிழ் சினிமா உலகில் பெரும் பரபரப்பை ஏற்படுத்திய நிலையில் , இன்று மீண்டும் தமிழ் சினிமாவின் பிரபல நடிகர் தன்னுடன் படுக்கையை பகிர்ந்து கொண்டதாக தனது பேஃஸ்புக் பக்கத்தில் பதிவிட்டு அதுத்த அதிர்ச்சியை கிளப்பியுள்ளார் . ஸ்ரீ ரெட்டி பதிவிட்டுள்ளதில் ; 5 வருடங்களுக்கு முன்பு ஹைதராபாத்தில் நட்சத்திர கிரிக்கெட் நடந்தபோது பார்க் ஹோட்டலில் நடந்த பார்ட்டி ஞாபகம் இருக்கா மிஸ்டர் ஸ்ரீகாந்த் . . . ? நீ எனது அந்த _ _ _ _ _ _ _ _ _ _ _ சுவைத்த விதம் எனக்கு மிகவும் பிடித்திருந்த்து . . . என்னுடன் டான்ஸ் ஆடும் போது எனக்கு நடிக்க வாய்ப்பு தருவதாக சொன்னாயே . . ஞாபகம் இருக்கா . . . என தனது பதிவில் தெளிவாக அந்தரங்க செயலை பகிரங்கமாக பதிவிட்டுள்ளார் . தெலுங்கு நடிகை ஸ்ரீ ரெட்டி தன்னை படவாய்ப்பு தருவதாக கூறி பாலியல் தொல்லைகள் செய்தவர்களை பட்டியலிட்டதால் தெலுங்கு சினிமா உலகம் பரபரப்பானது போல தற்போது தமிழ் திரையுலகமும் பரபரப்புக்கு தயாராகி வருகிறது .


இந்தியா - தென்னாப்பிரிக்கா இடையேயான முதல் ஒருநாள் போட்டியில் டாஸ் வென்ற தென்னாப்பிரிக்க அணி முதலில் பேட்டிங் செய்து வருகிறது . தென்னாப்பிரிக்கா சென்றுள்ள இந்திய அணி , 3 போட்டிகள் கொண்ட டெஸ்ட் தொடரை 2 - 1 என தென்னாப்பிரிக்காவிடம் இழந்தது . 6 போட்டிகள் கொண்ட ஒருநாள் தொடரின் முதல் போட்டி டர்பன் நகரில் இன்று இந்திய நேரப்படி மாலை 4.30 மணிக்கு தொடங்கி நடைபெற்று வருகிறது . டாஸ் வென்ற தென்னாப்பிரிக்க அணி பேட்டிங் தேர்வு செய்தது . தொடக்க ஆட்டக்காரர்களாக குயிண்டன் டி காக் , ஹாசிம் ஆம்லா ஆகியோர் களமிறங்கி ஆடிவருகின்றனர் . அஜிங்கிய ரஹானேவுக்கு இந்திய அணியில் மீண்டும் சேர்க்கப்பட்டுள்ளார் . பெரும்பாலும் தொடக்க ஆட்டக்காரராக களமிறங்கும் ரஹானே , எந்த இடத்திலும் இறங்கி சிறப்பாக ஆடக்கூடியவர் . ஆனால் , ரோஹித் - தவான் என்ற ஓபனிங் இணை இருந்ததால் , ரஹானேவுக்கு வாய்ப்பு மறுக்கப்பட்டு வந்தது . ஆனால் , மிடில் ஆர்டரிலும் ரஹானே ஜொலிக்கக்கூடியவர் என்பதால் , 4 வது இடத்தில் ரஹானே இறங்குகிறார் .


ராஜமௌலி இயக்கிய இரண்டாம் பக்கத்தில் , ரசிகர்கள் அனைவரும் எதிர் பார்த்து கார்த்துக்கொண்டிருந்த தருணம் , ' பாகுபலி ' யை கட்டப்பா ஏன் கொலை செய்தார் என்ற ரகசியம் தெரியவேண்டும் என்பதற்காகத்தான் . அந்த அளவிற்கு சத்யராஜின் கதாபாத்திரம் மிகவும் முக்கியமானது . இந்த நிலையில் கட்டப்பா கேரக்டரில் நடித்த சத்யராஜ் குறித்த ரகசியம் ஒன்றை நடிகை குஷ்பு தனது சமூக வலைத்தளத்தில் வெளியிட்டுள்ளார் . அதில் , ' சத்யராஜை தவிர வேறு யாராவது கட்டப்பா கேரக்டரில் நடித்திருந்தால் பாகுபலிக்கு இவ்வளவு பெரிய ஹிட் கிடைத்திருக்குமா என்பது சந்தேகமே . இப்போது நான் ஒரு ரகசியத்தை சொல்லப்போறேன் . சத்யராஜூக்கு ஜோடியாக அதிக படங்களில் நான் தான் நடித்துள்ளேன் என்று கூறியுள்ளார் . இந்தியாவின் மிகச்சிறந்த நடிகர்களில் ஒருவர் சத்யராஜ் . கொடுக்கப்பட்ட கேரக்டரை உள்வாங்கி கொண்டு அந்த கேரக்டராகவே மாறிவிடுவதில் அவர் வல்லவர் . ' பெரியார் ' படத்தில் மிக அற்புதமாக நடித்திருந்தும் அவருக்கு தேசிய விருது கிடைக்காதது ஏமாற்றமே . ஆனாலும் இந்த முறை அவருக்கு கட்டப்பா கேரக்டர் விருதை பெற்றுத்தரும் என்று நம்புகிறேன் ' என்று மேலும் குஷ்பு கூறியுள்ளார் . சத்யராஜூடன் இணைந்து குஷ்பு ' புரட்சிக்காரன் ' , வீரநடை ' , ' உன்னை கண் தேடுதே ' , ' பிரம்மா ' , ' கல்யாண கலாட்டா ' , ரிக்சா மாமா ' , ' பெரியார் ' , ' மலபார் போலீஸ் ' , ' நடிகன் , ' வெற்றிவேல் சக்திவேல் ' , ' சுயம்வரம் போன்ற படங்களில் நடித்துள்ளார் என்பது குறிப்பிடத்தக்கது .


ஐபிஎல் கிரிக்கெட் போட்டியில் கொல்கத்தாவும் , ஐதராபாத் அணியும் இன்று நேருக்கு நேர் மோதுகின்றன . கொல்கத்தா அணியைப் பொறுத்த வரையில் முந்தைய லீக் சுற்றில் மொத்தம் ஆடிய 14 ஆட்டங்களில் 8 - ல் வெற்றி பெற்றுள்ளது . காயம் காரணமாக விலகியுள்ளவரும் , கொல்கத்தா அணியின் நம்பிக்கை வீரருமான கிறிஸ் லின் இந்த ஆட்டத்தில் களம் காணலாம் . அதேபோல் , சுனீல் நரைன் நல்ல தொடக்கத்தை தரலாம் . இவர்கள் தவிர மணீஷ் பாண்டே , ராபின் உத்தப்பா ஆகியோர் அணியின் ஸ்கோரை உயர்த்த உதவியாக இருப்பார்கள் . இவர்களுடன் கேப்டன் கம்பீரும் உறுதுணையாக இருக்கிறார் . பந்துவீச்சைப் பொறுத்த வரையில் , கிறிஸ் வோக்ஸ் , உமேஷ் யாதவ் ஆகியோர் ஐதராபாத் பேட்ஸ்மேன்களுக்கு சவாலாக இருப்பர் . ஐதராபாத் அணியைப் பொறுத்த வரையில் , லீக் சுற்றின் 14 ஆட்டங்களில் 8 வெற்றியைப் பதிவு செய்துள்ளது . கொல்கத்தாவுக்கு எதிரான ஆட்டத்தில் கேப்டன் வார்னர் வழக்கம் போல் ரன் மழை பொழிய வாய்ப்புண்டு . வார்னர் விக்கெட்டை விரைவாக வீழ்த்தாத பட்சத்தில் கொல்கத்தா போராட வேண்டியிருக்கும் . வார்னருக்கு அடுத்தபடியாக ஷிகர் தவன் இந்த சீசனில் 468 ரன்கள் குவிப்பில் ஈடுபடுவார் . எனவே , அவரும் அணியின் நம்பிக்கை நட்சத்திரமாக இருப்பார் என எதிர்பார்க்கலாம் . இவர்கள் தவிர யுவராஜ் சிங்கும் உறுதுணையாக உள்ளார் . பந்துவீச்சில் புவனேஸ்வர் குமார் சிறப்பாகச் செயல்படுவார் எனத் தெரிகிறது . அவருடன் முகமது சிராஜ் , ரஷீத் கான் , சித்தார்த் கெளல் ஆகியோரும் உள்ளனர் . இந்த ஆட்டத்தில் வெற்றி பெறும் அணி , முதல் தகுதிச்சுற்று ஆட்டத்தில் தோற்கும் அணியுடன் களம் காணும் . அதில் வெல்லும் அணி இறுதிச்சுற்றுக்கு முன்னேறும் .


கோவை பாரதியார் பல்கலைக்கழகத்தில் உதவி பேராசியர் பணி நியமனம் செய்வதற்காக 30 லட்சம் ரூபாய் லஞ்சம் பெற்றதாக அந்த பல்கலைக்காகத்தின் துணை வேந்தர் கணபதி கையும் களவுமாக பிடிபட்டு கைது செய்யப்பட்டார் . திருச்சி பாரதியார் பல்கலைக்கழகத்தில் தாவரவியலில் முனைவர் பட்டம் பெற்ற கணபதி , அப்பல்கலைக்கழகத்தில் உதவி போராசிரியராக தனது பணியைத் தொடங்கினார் . பின்னர் அவர் உயரி தொழில்நுட்ப துறை தலைவராக பணியாற்றி வந்தார் . இதைத் தொடர்ந்து கடந்த 2016 ஆம் ஆண்டு மார்ச் மாதம் பாரதியார் பல்கலைக்கழக துணை வேந்தராக கணபதி நியமிக்கப்பட்டார் . கணபதி பாரதியார் பல்கலைக்கழக துணை வேந்தராக நியமிக்கப்பட்டதில் இருந்தே தொடர்ந்து சர்ச்சையில் சிக்கி வந்துள்ளார் . பாரதியார் பல்கலைக்கழகத்தில் பணி நியமனத்துக்காக தொடர்ந்து அவர் லஞ்சம் பெற்று வருதாக புகார் எழுந்து வந்தது . துறைத் தலைவர் , பேராசிரியர் , உதவி போராசிரியர் , அலுவலக உதவியாளர் என ஒவ்வொரு போஸ்ட்டுக்கும் தனித்தனியாக ரேட் நியமித்து இடைத் தரகர்கள் மூலம் பணி நியமனம் செய்யப்படுவதாகவும் குற்றச்சாட்டு இருந்து வந்தது . இதையடுத்து பல்கலைக்கழகங்களில் பேராசிரியர் நியமனத்திற்கு லஞ்சம் பெறப்படுவதாக எதிர்க்கட்சிகளும் குற்றம்சாட்டி வந்தன . இந்நிலையில்தான் , கோவை பாரதியார் பல்கலைக்கழக உதவி பேராசிரியர் பணி நியமனத்திற்கு சுரேஷ் என்பவரிடம் துணைவேந்தர் கணபதி , 30 லட்சம் ரூபாய் லஞ்சம் கேட்டுள்ளார் . இதுதொடர்பாக சுரேஷ் , லஞ்ச ஒழிப்பு துறையினரிடம் புகார் கொடுத்துள்ளார் . இதையடுத்து ரசாயனம் தடவிய ஒரு லட்சம் ரூபாயை ரொக்கமாகவும் 29 லட்சத்திற்கு காசோலையும் கொடுத்து துணைவேந்தரிடம் சுரேஷை கொடுக்க சொல்லியுள்ளனர் . அதன்படி , சுரேஷிடம் இருந்து துணைவேந்தர் கணபதி இன்று அலுவலகத்தில் வைத்து லஞ்சம் பெற்றபோது லஞ்ச ஒழிப்பு துறையினர் கையும் களவுமாக பிடித்து கைது செய்தனர் . இதையடுத்து கணபதியிடம் லஞ்ச ஒழிப்பு போலீசார் தொடர்ந்து விசாரணை நடத்தி வருகின்றனர் . ஹெச்டி பட்டமும் 42 பேர் எம் . பில் பட்டமும் பெற்றுள்ளனர் . உயிரி தொழில்நுட்பம் தொடர்பான ஆராய்ச்சிகளுக்காக பல்வேறு நிறுவனங்கள் கணபதியிடம் 4 கோடி ரூபாய் நிதி அளித்துள்ளன . இந்த நிதியை முறையாக ஆராய்ச்சிக்கு பயன்படுத்தினாரா ? என்றும் லஞ்சு ஓழிப்பு காவல் துறையினர் விசாரணை நடத்தி வருகின்றனர்


அரியலூர் மாணவி அனிதா மரணம் குறித்து நீதி விசாரணை வேண்டுமா ? உச்சநீதிமன்றம் இன்று முடிவு ! ! ! அரசியல் கட்சிகள் ஆதாயம் தேடுவதற்காக நீட் தேர்வு குறித்து மாணவர்களை தூண்டிவிட்டு வருவதாகவும் , இதனால்தான் அனிதா தற்கொலைக்கு தூண்டப்பட்டதாகவும் மணி என்பவர் தொடர்ந்த பொதுநல வழக்கு உச்சநீதிமன்றத்தில் இன்று விசாரணைக்கு உள்ளது . மாணவி அனிதா மரணம் தொடர்பாக வழக்கறிஞர் ஜி . எஸ் . மணி என்பவர் உச்சநீதிமன்றத்தில் மனு ஒன்றை தாக்கல் செய்துள்ளார் , அதில் நீட்’ தேர்வுக்கு எதிரான போராட்டம் என்ற பெயரில் அரசியல் லாபத்துக்காக மாணவர்களை தூண்டி விட்டு சில கட்சிகள் ஆதாயம் தேடுவதாகவும் , இதுபோன்ற தூண்டுதல் காரணமாகவே மாணவி அனிதா தற்கொலை முடிவுக்கு தள்ளப்பட்டுள்ளதாகவும் தெரிவித்துள்ளார் . எனவே மாணவி அனிதா தற்கொலை குறித்து ஓய்வுபெற்ற சென்னை ஐகோர்ட்டு நீதிபதி ஒருவரின் தலைமையில் நீதி விசாரணை நடத்த உத்தரவிடவேண்டும் என்றும் குறிப்பிட்டுள்ளார் . மேலும் தமிழ்நாட்டில் சட்டம்–ஒழுங்கு பாதுகாக்கப்பட வேண்டும் என்றும் , இதுபோன்ற சட்டவிரோதமான போராட்டங்களுக்கு தடை விதிக்க சுப்ரீம் கோர்ட்டு உத்தரவு பிறப்பிக்க வேண்டும் என்றும் தனது மனுவில் அவர் கூறி இருக்கிறார் . இந்த மனு தொடர்பாக சுப்ரீம் கோர்ட் தலைமை நீதிபதி அமர்வு முன்பு ஆஜராகி , இந்த மனுவை அவசர வழக்காக கருதி விசாரணைக்கு எடுத்துக்கொள்ள வேண்டும் என்று வழக்கறிஞர் வலியுறுத்தினார் . ஆனால் அவரது கோரிக்கையை நீதிபதிகள் ஏற்க மறுத்துவிட்டனர் . கன்வில்கர் , டி . ஒய் . சந்திரசூட் ஆகியோர் அடங்கிய அமர்வில் இன்று விசாரிக்கப்படும் என்று அறிவிக்கப்பட்டு உள்ளது .


அமைச்சர் செல்லூர் ராஜூவை கண்டித்து போக்குவரத்து தொழிலாளர்கள் மதுரை பைபாஸ் ரோட்டில் தெர்மாகோல் வைத்து போராட்டம் . சிலரை சிலவற்றால்தான் அடையாள படுத்த முடியும் . ஒருவர் அடிக்கடி உபயோகிக்கும் வார்த்தை கூட , அவர்களின் பெயர்களுக்கு முன்னால் அடைமொழியாக மாறிவிடுவதுண்டு . அப்படித்தான் , வைகை அணையின் நீர் ஆவியாகாமல் தடுக்க , செல்லூர் ராஜூ வேட்டியை மடித்துக்கட்டிக்கொண்டு தண்ணீர் மீது தெர்மாகோல் அட்டைகளை வைத்துக்கொண்டு போஸ் கொடுத்தார் . அவருடன் சென்ற அனைவரும் தெர்மாகோல் அட்டைகளை வைத்து தண்ணீர் மீது டிசைன் , டிசைனாக மூடினர் . இதை படமெடுத்த ஊடகத்தினர் வலைதளவாசிகளுக்கு வேலை கொடுத்தனர் . இதுமட்டுமல்ல , இந்த திட்டத்துக்கு 10 லட்சம் ரூபாய் ஒதுக்கப்பட்டுள்ளது . முதல் கட்டமாக 200 சதுர அடிக்கு வைகை அணையில் உள்ள நீர் மேல் தெர்மாகோல் போடப்பட்டது என்றார் . ஆனால் , தெர்மாகோலை மிதக்கவிட்டு , அடுத்த சில நிமிடங்களில் , அவை அனைத்தும் கரை ஒதுங்கியதும் , நகைச்சுவை கூத்தாகி விட்டது . அதன் பின்னர் , அமைச்சர் செல்லூர் ராஜு , தெர்மாகோல் ராஜு என்றே , அழைக்கப்படலானார் . அந்த பெயர் மறந்துவிடாத அளவுக்கு , நெட்டிசன்களும் தொடர்ந்து மீம்ஸ் போட்டு வந்தனர் . தெர்மாகோல் லேசாக காற்றடித்தாலே பறந்து ஓடி விடும் . தண்ணீரில் மிதக்க விட்டால் விரைவில் கரை ஒதுங்கிவிடும் . இது அனைவருக்கும் தெரிந்த விசயம்தான் . அதேபோல தெர்மாகோலில் செல்லோ டேப் அடித்து என்ன சொல்றது போங்க ? சரி அதா விட்ருவோம் இவ்ளோ மேட்டரு அமைச்சர் செல்லூர் ராஜூக்கு எப்படி தெரியாமல் போனது ? அவ்வளவு பெரிய வைகை அணை தண்ணீரை தெர்மாகோல் போட்டு மூட வேண்டும் என ஐடியா கொடுத்தது யார் என நெட்டிசன்கள் வச்சு செய்தனர் . இந்நிலையில் , அவரை மீண்டும் வெறுப்பேற்றும் அள்வுக்கு , தமிழகம் முழுவதும் போராட்டத்தில் ஈடுபட்டுள்ள போக்குவரத்து தொழிலாளர்கள் , மதுரை பைபாஸ் சாலையில் , அமைச்சர் செல்லூர் ராஜூவை கண்டித்து , தெர்மாகோலுடன் போராட்டத்தில் ஈடுபட்டனர் . இந்த போராட்டம் , போக்குவரத்து தொழிலாளர்களின் கோரிக்கையை நிறைவேற்ற உதவுகிறதோ என்னவோ , மக்களின் கவனத்தை ஈர்ப்பதற்கு பெரிதளவில் உதவி செய்துள்ளது என்றுதான் சொல்லவேண்டும் .


தல அஜித் நடித்துவரும் விவேகம் படத்தின் லேட்டஸ்ட் போஸ்டர் இன்று அதிகாலை வெளியாகி வலைதளங்களில் வைரலாகியுள்ளது . சிறுத்தை சிவா இயக்கத்தில் தல அஜீத் நடித்து வரும் படம் விவேகம் படத்தில் இன்டர்போல் ஆபிஸராக நடித்து வருகிறார் . தற்போது இப்படத்தின் இறுதிக்கட்ட படப்பிடிப்பு ஐரோப்பாவில் நடந்து வருகிறது . ஐரோப்பாவில் தற்போது பனிமூட்டம் காணப்படுவதால் கடும்குளிரில் படப்பிடிப்பு நடந்து கொண்டிருக்கிறது . நாளை மே 1 தல அஜீத் பிறந்தநாள் என்பதால் தளபாடத்தின் டீசர் அல்லது போஸ்டர் வெளியாகுமா என ஏங்கி சமூகவலைதளங்களில் தவம் கிடக்கின்றனர் . இந்நிலையில் இன்று அதிகாலை ஒரு புகைப்படம் வெளியாகியுள்ளது . போஸ்டரில் அஜீத் செம மாஸாக சிக்ஸ் பேக் உடம்புடன் முரட்டு தோற்றத்தில் கிழிந்த சட்டையில் , காயங்களுடன் அஜீத் பெரிய மரக்கட்டையை தனது தொழில் சுமந்து கொண்டு வெறித்தனமாக கத்தும் புகைப்படம் வலைதளங்களில் வலம் வந்துகொண்டிருக்கிறது . ஆனால் இந்த போஸ்டரை படக்குழு அதிகாரப்பூர்வமாக வெளியிடவில்லை . ஏற்கனவே அஜீத்துக்கு தொப்பை என கலாய்த்தவர்கள் எல்லாம் விழி பிதுங்கி இப்புகைப்படத்தை பார்த்து மிரண்டு போயிருப்பார்கள் .


இங்கிலாந்துக்கு எதிரான மூன்றாவது டெஸ்ட் போட்டியில் வெற்றியின் விளிம்பில் இந்திய அணி உள்ளது . இங்கிலாந்துக்கு எதிரான முதல் இரண்டு டெஸ்ட் போட்டிகளில் இந்திய அணி தோல்வியடைந்தது . அதனால் 5 போட்டிகள் கொண்ட டெஸ்ட் தொடரில் 2 - 0 என இங்கிலாந்து முன்னிலை வகித்தது . இதையடுத்து மூன்றாவது டெஸ்ட் போட்டியில் வெற்றி பெற்றே தீர வேண்டிய கட்டாயத்தில் அணியில் மூன்று அதிரடி மாற்றங்களோடு இந்திய அணி களமிறங்கியது . முதல் இன்னிங்ஸில் இந்திய அணி 329 ரன்களை குவித்தது . இதையடுத்து முதல் இன்னிங்ஸை ஆடிய இங்கிலாந்து அணி வெறும் 161 ரன்களுக்கு ஆல் அவுட்டானது . 168 ரன்கள் முன்னிலையுடன் இரண்டாவது இன்னிங்ஸை ஆடிய இந்திய அணி 352 ரன்களுக்கு டிக்ளேர் செய்தது . மூன்றாம் நாள் ( நேற்று ) ஆட்டத்தில் 9 ஓவர்கள் எஞ்சியிருந்த நிலையில் , இந்திய அணி டிக்ளேர் செய்தது . இதையடுத்து இரண்டாவது இன்னிங்ஸை நேற்று தொடங்கிய இங்கிலாந்து அணியின் தொடக்க வீரர்கள் குக் மற்றும் ஜென்னிங்ஸ் ஆகிய இருவரும் 9 ஓவர்களையும் நிதானமாக ஆடி , விக்கெட்டை விட்டுக்கொடுக்காமல் நேற்றைய ஆட்டத்தை முடித்தனர் . 9 ஓவர்களுக்கு விக்கெட் இழப்பின்றி 23 ரன்கள் எடுத்திருந்தனர் . நான்காம் நாள் ஆட்டம் , இந்திய நேரப்படி பிற்பகல் 3.30 மணிக்கு தொடங்கியது . இன்றைய ஆட்டம் தொடங்கியதுமே முதல் ஓவரிலேயே ஜென்னிங்ஸ் விக்கெட்டை வீழ்த்தினார் இஷாந்த் சர்மா . அதற்கு அடுத்து இஷாந்த் சர்மாவின் இரண்டாவது ஓவரில் குக்கும் அவுட்டானார் . ஆட்டம் தொடங்கி , மூன்று ஓவர்களிலேயே இரண்டு விக்கெட்டுகளை இழந்தது இங்கிலாந்து அணி . அதன்பிறகு ஜோ ரூட்டும் போப்பும் ஜோடி சேர்ந்து ஆடிவந்தனர் . ரூட்டை 13 ரன்களுக்கு பும்ராவும் போப்பை 16 ரன்களுக்கு ஷமியும் வீழ்த்தினர் . இதையடுத்து 62 ரன்களுக்கே அந்த அணி 4 விக்கெட்டை இழந்தது . 4 விக்கெட்டுகளை விரைவில் இழந்த நிலையில் , பட்லரும் ஸ்டோக்ஸும் ஆடிவருகின்றனர் . ஏற்கனவே பேர்ஸ்டோவுக்கு விக்கெட் கீப்பிங் செய்யும்போது கைவிரலில் அடிபட்டுள்ளதால் அவரும் ஆட முடியாத சூழல் உள்ளது . எனவே எஞ்சிய 5 விக்கெட்டுகளையும் இந்திய அணி விரைவில் வீழ்த்திவிடும் . வெற்றியின் விளிம்பில் உள்ளது இந்திய அணி .


வருமான வரித்துறை சோதனைக்கு ஆளாகியுள்ள வைகுண்டராஜன் எந்த பக்கத்திலும் தப்பிவிடாதபடி அதிகாரிகளை வளைத்து பிடித்துள்ளனர் . கடந்த வியாழனன்று அதிகாலை ஆறு மணிக்கு திடீரென வி . வி . மினரல்ஸ் தொடர்புடைய 100 இடங்களுக்குள் சுமார் 500 வருமான வரித்துறை அதிகாரிகள் நுழைந்தனர் . சென்னை எழும்பூரில் உள்ள கமான்டர்ஸ் காலனியில் உள்ள வைகுண்டராஜன் வீட்டிற்குள்ளும் அதே நேரத்தில் ஆறு பேர் சென்றனர் . வைகுண்டராஜன் தூங்கிக் கொண்டிருப்பதாக வீட்டில் உள்ளவர்கள் கூறிய நிலையில் எழுப்ப வேண்டாம் என்று சொல்லிவிட்டு அதிகாரிகள் சோதனையை தொடர்ந்துள்ளனர் . ஆனால் சில நிமிடங்களிலேயே வைகுண்டராஜன் எழுந்து வந்து அதிகாரிகளிடம் என்ன என்று விவரம் கேட்டுள்ளார் . சோதனைக்கு வந்துள்ளதாக கூறி அதற்கான ஆவணங்களை காட்டியுள்ளனர் . அப்போது வைகுண்டராஜனுக்கு சுமார் 100 இடங்களில் சோதனை என்கிற தகவல் தெரியவில்லை . மேலும் வைகுண்டராஜனை செல்போன் உள்ளிட்டவற்றை பயன்படுத்த வேண்டாம் என்று அதிகாரிகள் கூறியுள்ளனர் . வைகுண்டராஜன் தன்னுடைய வழக்கறிஞரிடம் மட்டும் அதிகாரிகளின் செல்போன் மூலம் பேச அனுமதிக்கப்பட்டார் . வீட்டில் சோதனை நடைபெற்றுக் கொண்டிருந்த நிலையில் அதிகாரிகள் இருவர் வைகுண்டராஜனை விசாரணைக்கு அழைத்துள்ளனர் . ஆனால் அதற்கு வைகுண்டராஜன் மறுத்ததாகவும் பின்னர் வழக்கறிஞர் அறிவுறுத்தலை ஏற்று விசாரணைக்கு ஒப்புக் கொண்டதாகவும் சொல்லப்படுகிறது . வீட்டில் உள்ள வைகுண்டராஜன் அலுவலகத்தில் வைத்து விசாரணையை தொடங்கியுள்ளனர் அதிகாரிகள் . 100 இடங்களில் நடைபெறும் சோதனைகளின் தொடர்ச்சியாக கிடைத்த ஆவணங்கள் மற்றும் தகவல்கள் குறித்து வைகுண்டராஜனிடம் அதிகாரிகள் கேள்வி எழுப்பினர் . அதிகாரிகள் எழுப்பிய அனைத்து கேள்விகளுக்கும் வைகுண்டராஜன் சளைக்காமல் பதில் அளித்துள்ளார் . ஆனால் விசாரணை மாலை ஆறு மணிக்கு பிறகும் நீடித்ததால் வைகுண்டராஜன் சிறிது டென்சன் ஆகியுள்ளார் . இதனை தொடர்ந்து விசாரணையை வியாழனன்று முடித்துக் கொண்ட அதிகாரிகள் வெள்ளிக்கிழமை மீண்டும் விசாரணைக்கு அழைத்துள்ளனர் . அப்போது தான் உயர்நீதிமன்றத்தில் வைகுண்டராஜன் சார்பில் மனு தாக்கல் செய்யப்பட்டது . வைகுண்டராஜனை சட்டவிரோதமாக அடைத்து வைத்துள்ளதாக வழக்கறிஞர் கூற அதனை வருமான வரித்துறை திட்டவட்டமாக மறுத்தது . நெருங்கிய உறவினர்கள் எப்போது வேண்டுமானாலும் வைகுண்டராஜனை சந்திக்கலாம் என்றும் ஆனால் விசாரணை முடியும் வரை அவரை வீட்டை விட்டு வெளியே அனுமதிக்க முடியாத என்றும் வருமான வரித்துறை திட்டவட்டமாக தெரிவித்தது . இதனை தொடர்ந்தே வைகுண்டராஜனை அவரது உறவினர்கள் சந்திக்க அனுமதிக்கப்பட்டனர் . ஆனாலும் கூட விசாரணையின் தீவிரத்தை அதிகாரிகள் குறைக்கவில்லை . சோதனையின் போது சட்டவிரோதமாக தாது மணல் குவாரி செயல்பட்டு வருவதை வருமான வரித்துறை கண்டறிந்துள்ளது . இதே போல் வெளிநாடுகளில் மற்றும் கோவை மண்டலத்தில் வி . வி . மினரல்ஸ் செய்துள்ள முதலீடுகள் குறித்த தகவலும் கிடைத்துள்ளது . இதனை தொடர்ந்து நேற்று நெல்லை மாவட்டம் திசையன் விளைக்கு வைகுண்டராஜனை அழைத்துக் கொண்டு பறந்துள்ளது வருமான வரித்துறை . அப்போது தான் பிரச்சனையின் தீவிரத்தை வைகுண்டராஜன் தரப்பு உணர்ந்துள்ளது . வழக்கமான சோதனை போல் தெரியவில்லை ஏதோ ஒன்றை எதிர்பார்த்து மத்திய அரசு செயல்படுகிறது என்று அறிந்து கொண்டு மத்தியில் தங்களுக்கு உள்ள தொடர்புகளை வைகுண்டராஜன் தரப்பு தொடர்பு கொள்ள முயற்சித்துள்ளது . ஆனால் அனைவருமே தற்போதைக்கு எதுவும் உதவ முடியாது என்று ஒரே கோரஸ் பாடியுள்ளனர் . இவர்களில் மாதம் மாதம் கோடிகளில் மாமூல் வாங்கும் சிலரும் அடங்குவார்கள் என்று சொல்லப்படுகிறது . அதுமட்டும் இன்றி தமிழகத்தில் உள்ள பா . ஜ . க தலைவர்கள் மட்டும் இல்லாமல் டெல்லியில் உள்ள அரசியல் பிரமுகர்களும் கூட வைகுண்டராஜன் விவகாரத்தில் ஒதுங்கிக் கொண்டதாக கூறப்படுகிறது . இதனால் வழக்கம் போல் சமுதாய ரீதியில் அதாவது நாடார் சமுதாயத்திற்கு எதிரான விவகாரமாக வருமான வரித்துறை சோதனையை திசை திருப்ப ஒரு முயற்சி நடைபெற்றது . ஆனால் அண்ணாச்சி அவருக்கு தேவை என்றால் தான் நம்மை அணுகுவார் நாம் ஒரு மாநாடு என்ற சென்றால் 50 ஆயிரம் ரூபாய் டொனேசன் கொடுத்து அவமானப்படுத்துவார் என்று கூறி நாடார் சங்கங்களும் மவுனம் காக்கின்றன .


இந்தியா - தென்னாப்பிரிக்கா அணிகளுக்கு இடையேயான டெஸ்ட் மற்றும் ஒருநாள் தொடர்கள் முடிந்துவிட்டன . டி20 தொடரிலும் ஒரேயொரு போட்டி மட்டுமே எஞ்சியுள்ளது . டெஸ்ட் தொடரை 2 - 1 என இழந்த இந்திய அணி , ஒருநாள் தொடரை 5 - 1 என அபாரமாக வென்றது . தென்னாப்பிரிக்காவின் படுதோல்விக்கு அந்த அணியின் சீனியர் வீரர்களான டுபிளெசிஸ் , டிவில்லியர்ஸ் , குயிண்டன் டி காக் , ஸ்டெயின் ஆகியோர் காயம் காரணமாக விளையாட முடியாமல் போனதும் ஒரு காரணமாக பார்க்கப்படுகிறது . முதல் ஒருநாள் போட்டியின் இரண்டாவது ஓவரை பும்ரா வீசினார் . அதை குயிண்டன் டி காக் எதிர்கொண்டார் . அந்த ஓவரின் இரண்டாவது பந்தும் மூன்றாவது பந்தும் டி காக்கின் கைகளில் அடித்தன . அப்போதே வலியால் துடித்த டி காக் , அதன்பின் அவுட்டானார் . அப்போது கையில் ஏற்பட்ட காயம் காரணமாக தொடர் முழுவதிலுமிருந்து விலகினார் . இதையடுத்து அவருக்கு பதிலாக அணியில் சேர்க்கப்பட்ட கிளாசன் , கிடைத்த வாய்ப்பை பயன்படுத்தி பேட்டிங் மற்றும் கீப்பிங் ஆகிய இரண்டிலும் அசத்தினார் . ஒருநாள் போட்டியிலும் ஓரளவிற்கு சிறப்பாக பேட்டிங் செய்தார் . ஒருநாள் தொடரின் ஒரேயொரு போட்டியில் தென்னாப்பிரிக்கா வென்றது . அந்த வெற்றிக்கு கிளாசனின் சிறப்பான பேட்டிங்கும் முக்கியமான காரணம் . அதுமட்டுமல்லாமல் , கடந்த இரண்டாவது டி20 போட்டியில் இந்திய அணியின் பவுலிங்கை நாலாபுறமும் சிதறடித்து அந்த அணியின் வெற்றிக்கு காரணமாக திகழ்ந்தார் . 30 பந்துகளில் 69 ரன்களை குவித்த கிளாசன் , அனைவரது கவனத்தையும் ஈர்த்தார் . கிடைத்த வாய்ப்பை சரியாக பயன்படுத்திய கிளாசன் மீது அந்த அணியின் தேர்வுக்குழுவின் பார்வை திரும்பியுள்ளது . எனவே டி காக்கின் இடத்தை கிளாசன் பிடிப்பாரா என்ற விவாதம் எழ தொடங்கியுள்ளது . ஆனால் , டி காக்கும் சிறந்த பேட்ஸ்மேன் மற்றும் விக்கெட் கீப்பர் என்பதால் , அவரை அவ்வளவு எளிதாக அந்த அணி இழக்க விரும்பாது . ஆனால் கிளாசனுக்கு தென்னாப்பிரிக்க அணியில் ஏதாவது ஃபார்மெட்டில் நிரந்தர இடம் கிடைக்க வாய்ப்புள்ளது . எனவே கிளாசன் சிறப்பாக செயல்பட்டாலும் கூட டி காக்கிற்கு இதுவே கடைசி தொடராக அமைந்துவிடாது .


அல்டிமேட் ஸ்டார் அஜீத் விவேகம் படத்திற்கு பிறகு , இப்போது ”விசுவாசம்” படத்தில் நடித்து வருகிறார் . சமீபகாலமாக அஜீத்தின் படங்களை இயக்கி வரும் சிறுத்தை சிவா தான் , இந்த திரைப்படத்தையும் இயக்குகிறார் . வீரம் , வேதாளம் , விவேகம் திரைப்படத்தை தொடர்ந்து , இப்போது ”விசுவாசம்” படமும் சிவாவின் இயக்கத்தில் எடுக்கப்பட்டு வருகிறது . விவேகம் திரைப்படம் பிரம்மாண்டமான ஆக்ஷன் திரில்லராக எடுக்கப்பட்டிருந்தாலும் , எதிர்பார்த்த அளவு லாபத்தை தரவில்லை . இந்த திரைப்படம் கலவையான விமர்சனங்களையே பெற்றது . அதிலும் சிறுத்தை சிவாவை ”விவேகம்” திரைப்படத்தையும் , அவரையும் பலபேர் தொடர்ந்து கலாய்த்திருந்தனர் . சில அஜீத் ரசிகர்களே இனி தயவு செய்து சிறுத்தை சிவா இயக்கத்தில் நடிக்க வேண்டாம் . என்றெல்லாம் அஜீத்திடம் வேண்டுகோள் விடுத்திருந்தனர் . இவ்விதமாக விவேகம் திரைப்படத்திற்காக சிவாவை கலாய்த்தவர்களுக்கு எல்லாம் பதிலளிக்கும் விதமாக , அஜீத் தனது நண்பர்களிடம் பின் வருமாறு தெரிவித்திருக்கிறார் . சிவாவை பற்றி குறை கூறும்யாருக்கும் அவரை பற்றி தெரியாது . எனக்கு சிவாவை கடந்த 8 வருடங்களாக நன்றாக தெரியும் . நாங்கள் இணைந்து இதுவரை பணியாற்றிய படங்களில் இருந்து , நான் அவரை பற்றி அறிந்து கொண்டது இது தான் . அவருக்கு சினிமா தான் முக்கியம் அவரது கவனம் , கருத்து எல்லாம் சினிமாவை பற்றி மட்டும் தான் . அத்தனை ஈடுபாடு அவருக்கு சினிமா மீது . அவரை பற்றி தெரியாதவர்கள் இவ்வாறு கூறுவது சரியல்ல . என அவர் தெரிவித்திருக்கிறார் .